
SADRŽAJ: 

Nikola Pavić: »Pozableno cvetje.« (Faun, Sporne- 
nek, V jutro). 

Šandor Ksaver Gjalski % Pronevjereni ideali (Svr¬ 
šetak). 

Davorin M. Robotić s Crna ruža. 

Šilar s Momče (Nastavak). 

Ilija Despot: San. 

Svatopluk Čeh s Pjesnik. Preveo M. G. 

Louis Hemon : Marija Chapdelaine. Prevodi dr. 

Drago Ćepulić, (Nastavak). 

E„ Laszowsky s Sevnica. 

Oton Kučera s Nova slika atoma. (Nastavak). 
Listak: Naše slike. Književnost. Umjetnost. Bilješke. 

Vijenac izlazi jedamput nedjeljno. Cijena mu je mje¬ 
sečno K 60.—. Pojedini broj stoji K 20.—. 

Novac se šalje Poštanskom čekovnom zavodu u Zagrebu 
za upravu Vijenca, 

Rukopisi se šalju dru, Ferdi Nikoliću, Zagreb, Medu- 
lićeva 30/1. ili dru. Franji Jelašiću, Zagreb, Matica Hrvatska 
Ovaj broj šaljemo na ogled, pa molimo, da nam ga po¬ 
vrate, koji list ne kane držati. Tko ga ne vrati, smatra se 
pretplatnikom. 


strojevi za šivanje i nmjetno veziva 
za domaću porabe, krojače, kroja* 
čiče i postolare priznato sa najbolji 

Utemeljeno gođ. 1862. 

’1 "1 Kupujte j 
samo 


strojeve 

10 godina jamstvo, 

kod zastupnika: 

Antuna Vanjeka 

Zagreb, Gundulićeva ulica 4. 





Igle, ulje, doknadne dijelove za sve vrsti 
šivaćih strojeva, i sav pribor za vezivo 
na stroju i ručni rad na skladištu. 
Vlastita mehanička radiona za popravak 
šivaćih strojeva. 


Gradska štedionica 

Cpeime stob. i fer. gtav. brada Zagreba 

(Fetrinis&a uliea 5 Zagreb Ugao SudnUbe uf. 
Ulošci X 150.000.000’- 

Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre¬ 
ditiva na sva tu i inozemna mjesta. Kupuje i prodaje valute 
i devize. Obavlja sve burzovne naloge savjesno i kulantno. 

IZ ZBIRKE „POZABLENO CVETJE” 


SPOMENEK 


Tf AD sunce je na brege zišlo, 
a ćelo selo još je spalo, 
ja sam sam žnjim se natiraval, 
kaj bolest nije srce znalo, 
kaj srce nije bolest znalo 
tak ran! 

TA štel bi, da zaspiju 
^ v mom srcu stare reci, 
ja štel bi, da zaspiju, 
nigdar da se zbudiju, 
nigdar da se zbudiju, 
već! 

Po cvetju rosu sam pobiral 
i belo cvetje ja otpiral, 
čez polje tu metule tiral 
i v frulu jenu lepo sviral, 
i v jenu frulu lepo sviral 
cei dan. 

Pa kad se večer stiha 
čez okna mi prikrade, 
ja pevam jim popevke, 
kaj moje srce znade, 
kaj moje srce znade, 
reč! 

A kad sam jenput z polja išel, 
ja vani sam se z vami zišel 
i vre sam pustil rosu, cvetje 
i frulu vre sam hitil v smetje 
i vre sam frulu hitil v smetje, 
ja znam! 

A1 one ne če spati 
i navek se zbudiju 
i gor se hoče stati, 

Kad mislim, da mi spiju, 
Kad mislim, da mi spiju, 
več! 

Ah zakaj sam se zestal z vami 
po svetlom danu, a ne v tami, 
ja onda ne bi zlubil lice, 
mi ne bi misli bile tiče, 
mi ne bi bile misli tiče 
za vam! 

A tak bi štel, da spiju 
za navek one reci, 
da v krv mi se ne zliju, 
nigdar se ne zbudiju, 
nigdar se ne zbudiju, 
več! 


V JUTRO 


O UNCE, 

^ si črleno, 

črleno došlo v moj oblok, 

Kaj ni ti mira dalo, 

čez ćelu bogu noć, 

da ti si tak kak oko 

»krvarilo se ćelo, 

kaj nikaj nije spalo 

rad jenog srca boli, 

Čakovec 1922. 


kaj jenu ruku moli. 
kaj voli, 
kaj voli. 

Kaj imaš ti takaj 
jen venec budnih noći 
kaj ja? — 

Daj reci — kaj?! 


Nikola Pavić. 

PRONEVJERENI IDEALI 

PRIPOVIJEST IZ SVAGDAŠNJOSTI DVADESETIH GODINA DVADESETOGA VIJEKA. 

Napisao KSAVER ŠANDOR GJALSKI. 

PROLOG 

: - L. - -"t 

(SVRŠETAK) 

'AO nekoć „ ilirske časove tako su i lovao. No Khuen-Heđervary skoro se je sjetio 
sada ozvan„l, star. zidovi staroga koliko to škodi njegovoj austrijsko-magjarsko po! 

srneći od ’TT 1 d * «« oviće Z 

nrj---,— r. Sme , ? za , rk,h '. ” 2b " d lf"' h *'>*'• Škodljivima. Svojim prokušanim sredstvima upo- 

o|e su sve izricale ljubav k svo, braći slavenskoga trebio je državnog odvjetnika i sudove Takove 
; uga i treperili , drhtali od zel,e. da bi taj slavenski strpao Banoviće u višegodišnji zatvor, makar da 



Jug bio složan, ujedinjen i slobodan! 

A kako je veliki vladika Štrosmajer dao 
narodu narodnu rečenicu: »Prosvjetom k slo¬ 
bodi!«, to su se odsad u tim sastancima u Šapcu- 
Kosovčaku marljivo i požrtvovno sabirali dopri¬ 
nosi za svaku ustanovu, koju je iziskivala narodna 
prosvjeta. Bilo je upravo dirljivih prizora kod toga 
sakupljanja. Livio Banović često se je radije izvr¬ 
gavao kakovoj materijalnoj i ekonomskoj neprilici 
nego li da ne bi bio pridonesao onoliko, koliko je 
bilo potrebito. A nije se kod toga pazilo, je li se 
to sakuplja samo za hrvatsku stvar. Kad je trebalo 
dati svoj prinos za Srbiju, Sloveniju ili Bugarsku, 
bilo je isto tako zanosno i radosno dano, makar iz 
džepa, koji se nije kočio punoćom. 

U političkim borbama, što su povratkom ustava 
nastale u Hrvatskoj, Livio Banović skupa sa sino¬ 
vima odlučno se je borio proti strankama, koje su 
služile ili ideji bečkog centralizma ili ideji što 
užeg saveza s Ugarskom. Tako su bili i otac i 
sinovi u vječnoj protimbi s vladama, što su se u 
Hrvatskoj u toj dobi redale. Teški su to dani za 
Hrvatsku nastali. Osobito su teški i strašni na¬ 
stali, kada bude banom hrvatskim imenovan po- 
magjareni tirolac grof Khuen-Hedervary. Ni Li¬ 
vio Banović ni njegovi sinovi nisu ni za dlaku od¬ 
stupili od svoga narodnog stanovišta. Sudjelovali su 
svagdje, gdje su se branila prava starodavne kra¬ 
ljevine Hrvatske i nikad nisu prestali misliti 
na narodno jedinstvo slavenskoga Juga. Kako su 
prilike bile takove, da se nije moglo misliti i ra¬ 
diti na tom pitanju s političkoga gledišta, oni su 
se svom snagom i cijelim žarom bacili na kul¬ 
turnu stranu toga pitanja. Stvarali su i gojili i nije- 
tili u tom pogledu vezu sa svim stranama jugo¬ 
slavenskim. Branimir je Banović Štrosmajerovu 
rečenicu potpuno kao lozinku uzeo i kazao: Pro¬ 
svjetom k slozi i jedinstvu slavenskoga Juga! — 
Nije bilo slavenskoga sastanka, nije bilo sla¬ 
venske proslave, nije bilo slavenskoga kongresa, 
na kojem ne bi bio Branimir ili Radoslav sudje- 


su bili nedužni i nekrivi. Kad su izašli iz zatvora, 
nisu više zatekli oca na životu, ali zato su našli 
imanje u najdezolatnijim prilikama pa su tako 
podnijeli za svoje uvjerenje i za svoju ljubav na¬ 
rodnog jedinstva uz moralne i fizičke muke još i 
silnu materijalnu štetu. To ih dakako nije odvra¬ 
tilo od rada oko narodne stvari. 

Branimir je upravo divnom postojanošću sve¬ 
udilj radio oko promicanja i širenja ideje narodnog 
ujedinjivanja, jednako isticao visoko ideju jugo¬ 
slavenske sloge i napretka. Nije ga u tom odvra¬ 
ćala činjenica, da su gotovo svi ovostrani Srbi 
stajali u službi grofa Hedervarya i stavili se na 
stanovište, da je probit i korist srpstva samo osi¬ 
gurana, ako se Hrvati i Hrvatska oslabe. Tim su 
pak prirodno izazvali u redovima hrvatskim buru 
negodovanja i nezadovoljstva sa srpstvom. Pro¬ 
budili su u Hrvatu stare djedovinske uspomene, 
koje su kričale nakon stotinu i stotinu godina o 
velikom zlu, što su ih počinjali negdašnji turski i 
austrijski martolozi i pradjedovi onih Hedervary- 
jevih Srba. 

Branimir se Banović nije dao smesti niti za¬ 
vesti na stramputicu. Ostao je vjeran svojoj ideji 
narodnog ujedinjenja, vjeran Zagrebu, koji je tu 
ideju kao zavjet uzeo na sebe. A kako Branimir 
tako i brat mu Radoslav. Pa kad je u srpskom 
svijetu nadvladala spoznaja, da nije nimalo u 
interesu srpstva ojačavati magjarske pozicije, 
koje se bez sumnje silno ojačavaju slabljenjem 
Hrvatske, te je srpstvu manje opasna Hrvatska 
nego li jaka Austro-Ugarska, Branimir je Banović 
upravo odlučno i vjerno išao na onu stranu, koja je 
dovela do hrvatsko-srpske koalicije u Hrvatskoj. 
Kao takav došao je i u sabor, kako u hrvatski 
tako i u ugarsko-hrvatski! 

Nastali su sada dani, gdje je narodni život mo¬ 
gao nešto slobodnije odahnuti. Branimir Banović 
mogaše još intenzivnije raditi na glavnom cilju 
svog života na ujedinjivanju i približavanju 
braće na slavenskom Jugu. I nije bio baš najmanji 

njegov udio, da su se nekoliko puta našli i Beo¬ 
grad i Cetinje i Sofija i Zagreb i Ljubljana na istoj 
meti i u jednom kolu. Kad je Austro-Ugarska 
aneksijom Bosne-Hercegovine izazvala toliko 
boli i žalosti u narodnim redovima, Branimir je 
Banović u austro-ugarskim delegacijama otvoreno 
i energično napao taj zločin bečke diplomacije i 
uložio protest. Pa kada su brzo poslije toga na¬ 
stali progoni Srba u Hrvatskoj od strane austro¬ 
ugarske vlade, oba su Banovića na svakojaki na¬ 
čin branili Srbe od zla i nevolje. Nisu kod toga 
niti jedan čas pomišljali na svoje interese, već se 
sasvim dali zadaći, da pomognu bijednoj i pro¬ 
ganjanoj braći nadajući se, da će tako u srcima 
ove braće najprije probuditi ljubav k domovini 
rodjenoj. 

Kad je izbio balkanski rat, Radoslav je pustio 
svoj starodavni očinski dom i poletio u Beograd, 
da stavi srpskom kralju Petru svoju službu i svoje 
tehničko zvanje na raspoloženje. Kralj je vanredno 
ljubezno primio Radoslava Banovića. Čisto je bio 
ushićen, kad mu je Radoslav podnio svoju želju, 
da ga primi u srpsku vojsku k tehničkim četama. 
Kralj mu je odmah podijelio viši oficirski čin, ma 
da se i ministar vojni i nekoji generali tome malo 
ne nisu usprotivili. 


Tako je Radoslav pošao u rat, ostavivši kod 
kuće i ženu i djecu, kojih više u svom životu nije 
vidio, jer je pao u jednoj od prvih bitaka i nije 
više doživio onaj strašni, sramotni zadnji čin bal¬ 
kanskoga rata, u kom su Bugari i Srbi, doja- 
košnji saveznici, stajali kano protivnici i nepri¬ 
jatelji jedni proti drugima — Bugari na jednoj 
strani, a Srbi s vjekovnim slavenskim protivnicima 
i vragovima Rumunjima i Grcima na drugoj strani. 
A kod kuće, u starodrevnom Šapcu-Kosovčaku, 
neko je vrijeme dušama domaćih lamala i hujila 
žalost za Radoslavom kao i žalost, što se rodjena 
braća Bugari i Srbi medju sobom tuku i kolju. Po¬ 
gotovo je pak bio nesretan Branimir Banović, kad 
je u svjetskom ratu vidio Bugare sjedinjene s ne¬ 
prijateljima Slavenstva pa kano takovi da na¬ 
padaju svoju rodjenu srpsku braću u ledja, i Ba¬ 
nović je s užasom pomišljao, kako li daleko od¬ 
miče njegova želja, — njegova nada — njegov ži¬ 
votni ideal — njegova ljubljena, toliko željno iš¬ 
čekivana Jugoslavija. 

* 

(Donijeli smo ovaj Prolog, koji je uvod u poveću pripo¬ 
vijest iz današnjega vremena, a autor će je još u ovoj go¬ 
dini objelodaniti ili u posebnoj knjizi ili u našem listu). 


CRNA RUŽA 


Napisao: Davorin 

ELIKI zastori sa čudnim i šarolikim 
arabeskama stvorili su u sobi in¬ 
timnu tišinu polumraka. Kasno ljet¬ 
no popodne odrazuje se posljed¬ 
njim sjajem na svijetloj figurici kozonogog fauna, 
koji se bezobrazno cereka na tri pisamca poveza¬ 
na ružičastom vrpcom, što leže kraj njega na stolu. 
Na pismima je prsten pokriven sivošću prašine, a 
na mjestu kamena zijeva malena šupljinica, u koju 
se udobno smjestio pauk kao gospodar nad pro¬ 
palim dvorima sreće. 

Na krevetu leži on, blijed, a misli njegove nose 
ga u prošlo doba i vabe mu iz duše gorki osmijeh 
na negdašnje časove. 

% 

Lišće pada. On stupa u sumrak alejom. Već svi¬ 
jetle prve zvijezde. 

Aleja je pusta. Drveće već skoro golo, a granje 
se splelo ko prsti na molitvu; pa i vjetar šušti kroz 
njega kao na molitvu jesenjeg pokajanja. 

Nije li i lane dolazila ovako jesen i donosila ne¬ 
ku tugu čeznuća njegovu srcu? Nije li i lane baš 
ovako vjetar pjevao kroz granje, kao da vječno 


M. ROBOTIĆ. 

priča o dalekim stvarima, o onome, što se nije ni 
dogodilo, a ipak je to, što je pričao, bilo tako zna¬ 
no i blizu. 

Mislio je valjda o radosti, koje znade da bude 
i u sasma neznatnom događaju, koji zapravo niti 
nije događaj. Kad bi ležao onako na leđima u travi 
i promatrao veličanstvenu polukruglju neba, koli¬ 
ko bi onda bilo u njemu dobre poniznosti i pošto¬ 
vanja prema nečemu velikom, jer je onda osjećao, 
kako je malen, neznatan i ništetan. Pa zašto onda 
tako malen stvor da ima u srcu još nešto osim do¬ 
brote? Kako može čovjek biti još i zao kraj veli¬ 
čanstva stvari, koje ga okružuju. 

Evo i u ovom drvoredu, kroz čije grane zirkaju 
zvijezde, on se ćuti sretan; — sretan, što živi i što 
je na ovom svijetu. 

I sve smišlja, nije li on sam kakvo nostalgično 
stvorenje ili kakav sredovječni vitez u tim časovima 
sretan i dobar, pa zašto odmah secira te lijepe 
časove. Nisu li oni dar s neba, radost duši? Zašto 
ih ide gušiti kakovimgod imenom, frazom, i tako 
ih se odreći? Zar nije radost jedna i vječna? 

I poslije tih misli postane žalostan. 

Možda ipak ima druga radost, radost života .. . 

Uto je drvoredom prošla djevojka i vidjevši 
ga zamišljena, nasmiješila mu se. Prošla je ispred 
njega kao slika dugo željkovana, kao što sahar- 
skom brodiocu dolazi fata morgana. Čuo je još ko¬ 
račiće njezine, što su se udaljivali. Njezino veselo 
lice i radosne, svijetle oči dirnuše ga, i on oćuti, 
da je kraj njega prošla —- radost života. 

Veselo klikne i pođe za njom. Protrči drvore¬ 
dom, ali nje nema. Krikne, ali se nitko ne odazva. 
Zvuk njezinih koraka davno se već izgubio u ve¬ 
černjoj magli. I on potrči dalje, tamo preko polja 
i počne je dozivati. U duši mu iskra radosti od 
smiješka njezina, a na licu plačne bore. Tek negdje 
u grmu cikne prestrašena, zaostala ptičica. A on 
bježi sve dalje gledajući u duši sliku radosti života. 
Dotrčavši u šumicu stade, pade na zemlju i zarida. 

Pred ponoć ustane i vrati se kući. Počne joj pi¬ 
sati list. Dat će joj ga sutra naveče u aleji. Ona će 
sigurno opet proći alejom! 

»Djevojče! 

Sjećaš li se još susreta našeg u suton jesenji, 
kad se nađosmo u ogoljelom drvoredu divljih ke¬ 
stenova, — ti mala i bijela s dva plava i duboka 
oka, dvije daleke zvijezde. A ja stao nijem i uko¬ 
pan s pogledom dalekim i krikom začuđenim, dok 
su u srcu, duboko u meni sjala do dva oka, dva ra- 
zlička modra kao dva bisera na morskome dnu. 

I daljina plava sakri te u sebi. 

Tada prhnu moj krik tihim sutonom kao galeb 
bijeli. I kosa mi zavijori u ludom bijegu za tobom. 

A1 ne nađoh te nigdje. Legoh umoran u nekoj 
šumici licem u šuštavo lišće. Nada mnom sjale zvje¬ 
zdice, a ja gledah duboko u sebi dvije malene i 
modre, drhtave zvijezde. 

Odsada suton svaki bit će moja šetnja u drvo¬ 
redu divljih kestenova, da tebe vide oči moje, moju 
radost, što mi se u srcu rodi, kad opazih tebe s dvi¬ 
je jasne i vesele zvijezde«. 

I sutradan pristupi joj u aleji. Ona se smiješi, a 
on joj počne govoriti o sebi, o jeseni, o njoj. .. Ona 
ga sluša i radosno mu se smiješi: osjeća on to, pa 
govori sve čuvstvenije. 

— »Vi ste neki čudak. Zašto baš meni sve to 
pripovijedate?« — upita ga ona. 

— »»Tražim sreću««. 

— »Sreću?« 

»»Da. Radost života«« — rekne on i izvadi 
iz njedara pisamce, pruži joj ga, pa se izgubi među 
gustim deblima aleje. 

Sutra naveče sretne je opet u aleji, a ona mu 
se srdačno smiješi i odilazi nekud žurno poskaku¬ 
jući. 


On sav sretan juri ulicama kući, osjeća u sebi 
nešto milo, što vabi smiješak na lice. Srce mu uda¬ 
ra jače; sve je oko njega poliveno radosnim boja¬ 
ma. Ni u snu se ne odvraćaju misli od nje. I to joj 
opet napiše u drugom pisamcu. 

»Neznanko! 

Jesi ti to? 

Moje riječi su bile bijeli zvuk, moj pogled strje- 
lica kroz tamu, a udar moga srca zvonjenje nevid¬ 
ljivog zvonceta u tmini. 

I ja nijesam više riječi imao. Sagnuo sam ko¬ 
ljeno i podigao oči k tebi. Ti si stajala preda mnom 
u okviru nekih tajnih vrata. Tvoje lice bilo je pre- 
krito smiješkom rascvalih proljetnih pupova. Moje 
oči krile su u sebi mramornu ljepotu. 

A ti si nestajala u tmini, i pojavljivala se sveđ 
čarnija i ljepša, i darivala me smiješkom svojih 
usana i dalekom radošću svojih očiju. 

Ja sam bio radostan i sretan, dok zlobna zora 
nije sve više počela pogledavati na moj prozorčić, 
i sve više lupati o moja vrata-—« 

Ona s ljubaznom učtivošću primi pisamce i rek¬ 
ne mu, neka joj više ne piše. Te ga riječi iznena- 
diše i ogorčiše. Zar se on njojzi ne raduje? Zašto 
se i ona ne raduje, kad može njega obradovati? 
Proplamsala bi zajednička radost njihovih srdaca, 
vatra uzajamne sklonosti. 

I odluči, da joj napiše oprosno pismo, a onda 
neka se vrši sudbina. 

»Crvene i večernje ptice plove na zapadu sve 
niže. Boja im se prelijeva iz vatrene u modru, a 
krila im se šire i sklapaju visoko nad tihom ve¬ 
čeri. To umiru oblaci.- 

Na polju šušti lišće, a mrazova sestrica sklapa 
latice. Cvjetići — te bijele dušice, koje živu samo 
za radost, sklapaju eto svoju haljinu i odlaze u 
sebe same sa svojim mislima. 0 ne! Ne s mislima. 
One misli nemaju, jer živu samo za radost. 

I granje aleje spustilo se i sakrilo me u svome 
krilu. Osjećam se snažan i pjevao bih tiho u sebi, 
a ipak plačem. I tako prolaze moje večeri, i nose 
na njedrima vijence prozirnih bisera — suza. 

Odlazim sam sa svojim mislima kroz lug i bjel¬ 
kastu maglu u ponoć-« 

Ona se smije tim pismima, a ipak voli ih čitati. 
Sviđaju joj se u njima neke misli, pa su je tako 
oduševile, da se nije branila, kad ju je tužni autor 
njihov poljubio iskreno i živo u mraku puste aleje. 
Od tog je poljupca sav on gorio nekom omamnom 
vatrom i ništa joj nije govorio. 

Pruži joj napokon ruku i htjede otići. A1 ona 
se naglo trže, licem joj prođe rumen; sustavi ga i 
pogleda mu u oči. Dugo su tako stajali. 

I postali su svoji. 

❖ 

Iz misli ga trgne faun, koji je s krajnjom ironi¬ 
jom buljio u romantična pisamca i zlobno se smi¬ 
ješio. U tome smiješku kao da mu je faun porug- 
ljivo šaputao o njegovoj tragičnoj sudbini. 

❖ 

Uzeli ste se. Oh, oni prvi dani vašega života. 
Mislio si, da si dostigao svoju sreću. A žena ti se 
uvijek smijala. Držala te za ludog sanjara, fanta¬ 


stu. Opraštala ti je isprva, jer je mislila, da govoriš 
tako, što si zaljubljen. 

Sjećaš li se one večeri, kad si joj dugo u noć 
govorio, da se ne ide na ples i odvraćao je. Ona 
je plakala, molila te, da je bar jedamput odvedeš 
među ljude. Onda se obukla u plesno odijelo i 
htjela sama poći, a ti si joj govorio: 

— »Zar ćeš zbilja poći na ples? Nije li sreća u 
tišini? Gle, večer je lijepa, noć bijela, zima oko 
kuće vije bijelim snijegom!« 



ZORA pl. PRERADOVIĆ: »U CVATU«. 


— »»Života! Života! Buka života me zove, ve¬ 
selje, sjaj! Oh jadna! Ti ozbiljno govoriš još i sad 
ono, što si mi govorio, kad smo se prvi put sretali. 
Pa ona pisma, literatura je to jadna, tradicija, obi¬ 
čaj. To si mogao onda pisati, to se tako i mora 
onda raditi. Ali sad mi je toga već dosta. Sad smo 
stupili u život! On nas zove, život, čuješ!«« 

Izvadila je iz stolića pisma, strgnula s ruke pr¬ 
sten i bacila pred tebe. Otišla je u noć, na ples, 
u život. 

A ti — luđače bijedni — plakao si na zemlji, 
i zurio si u pisma i prsten, kraj kojega su bili sjajni 
komadići razbijenog kamena. 


On je na počivaljci sve teže disao. Nešto teško 
htjelo je da se od njega otrgne, ali mu je zapinjalo 
u grlu. U sobi je kraljevala tama, samo se faun 
sjajio odrazom zvijezda i nastavljao uspomene. 

Bio si dijete. Hodao si kroz rascvjetane pro¬ 
ljetne staze, drhtao si među krošnjama drveta, koje 
su runile na tebe snježne latice, — slušao si pje¬ 
smu proljetne mladosti, gledao si bjelinu i nježnost, 
i nestajao si u plavetnilu razdraganosti, i nisi žu¬ 
dio ni za čim. U jesen si gledao umiranje prirode 
idući alejom. Vidio si, kako se sve rodilo zato, da 
živi i da umire. A onda? Vidio si djevojče neko, 

u tebi se probudile pjesme nejasnih tonova, javio 
se šum proljetnog buđenja života, i počeo si žudjeti 
za radošću života. Ta gle, žena ti je pošla u život, 
ostavila te, i ti si odbacio svoju bijelu ružu ra¬ 
dosne duše: žudio si i sam za životom, u koji je 
ona otišla. 

I bacio si se u život. Zagledao si se u oči ženama. 
Provodio si s njima sve vrijeme. Gubio si se u nji¬ 
hovim zagrljajima, vriskao si sapet njihovim ru¬ 
kama. A o ponoći dugo si plakao lutajući u vrbinju 
niz mirne vode. Plakao si, jer nijesi ni u jednim 
očima našao ono, što si ti njima davao, — ono, što 
si ti kao dijete vidio u svakom cvjetiću, u svakoj 


ptičici, na svakom drvcetu — bijelu ljubav iskre¬ 
nosti. I plakao si, želio si se povratiti, htio si opet 
biti dijete. Ali si osjetio iza sebe val mirisa, što 
se povlačio od tvoje ruže negda bijele, koja je pro- 
plamsala i procvjetala u crvenu. 

Ti si zaridao. Sve si im dao, — ali bez uzdarja. 

I napustio si ih, povratio se nemoćan. 

❖ 

U sobi mir. Tek kao da se još čuje prigušeni, 
sarkastični smijeh faunov, dok vani — daleko — 
urliče noć crvenom grmljavinom i vije svojim cr¬ 
nim plaštevima. 

-A u sobi se razlijeva miris crne ruže. 


MOMČE 

Šala u jednom činu. NAPISAO ŠILAR. 
(Nastavak) 


MOMČE : Eh, ne ide! Uvijek si isti, uvijek 
pravcem, bilo na neprijateljsku poziciju, bilo na 
što drugo. (Malo razmišlja.) Volio bih doduše tome 
Šećeroviću učiniti kakovu psinu, ali neka, poigrat 
ću se ja s njime onako, kako mi iz Šumadije umi¬ 
jemo. (Odlučno.) Doktore, imate li pri ruci ka¬ 
kav bolji kaput u pisarni? 

POPADIĆ : Imam baš nov novcat jaket još iz 
vremena, dok bijah u Parizu. 

MOMČE : Izvrsno! Istoga smo stasa, dobro će 
mi pristajati. 

POPADIĆ : Ali zašto? 

MOMČE (veselo): Imam vam dobra znanca 
u Parizu Paju Krivoturovića. Taj se priženio nekoj 
sitničarki, ne znam, da li na lijevu ili na desnu 
ruku, ali ne smeta. Firma im ide: Rastaquouere 
et Cle. Ja ću da budem zastupnik te firme i pro¬ 
dat ću u njeno ime Dojčićeve uređaje. Imam još 
mojih posjetnica iz vremena, dok bijah student u 
Parizu. Samo ćemo s crteža otparati ime firme, 
a drugo je moja stvar. (Uzima makaze s pisaćega 
stola i odrezuje naslove sa crteža, koje Dojčić 
sprema u džep.) 

DOJČIĆ : Ali kako? 

MOMČE : Ništa to kako . .. samo ti pusti meni, 
da ja radim. Nisi ti za ovdašnje marifetluke. 

POPADIĆ : Ja pomalo shvaćam. Ajdemo u moju 
uredovnicu, dat ću vam i par posve novih ruka¬ 
vica, koje mi posla na dar neki zahvalan oficir 
francuski. Kod mene se možete preobući i na 
druga vrata izaći. Kad dođe Šećerović, ja ću poći 
u drugo ministarsko odjeljenje, a tad vi uđite k 
njemu. 


MOMČE : Ajdemo žurno, čini mi se, kao da 
netko dolazi. (Odlaze sva trojica u Popadićevu 
sobu i zatvaraju vrata za sobom.) 

IX. PRIZOR. 

Šećerović i Mošo. 

ŠEĆEROVIĆ (ulazi na lijeva vrata, nosi ispod 
pazuha kožnati omot za spise. Lice mu se sjaji od 
zadovoljstva. Baca omot na pisaći sto.): Ovo mi je 
dobro uspjelo. Znao sam ja, da je naš ministar 
kavalir. Ovakove sitne zalogaje priuštava on nama 
mlađima. No, Mošo, što veliš sad? 

KARAICA: (gleda oprezno, da li su vrata desno 
pritvorena.) Pa kako bi bilo, da podvostručim 
ono znaš ... 

ŠEĆEROVIĆ: Ta, ta, ta . .. što je to? Dublje 
ćeš, dublje, moj Mošo. Gle, gotovo je, potpisano 
po ministru: i kome da dam i koliko da naručim i 
po koju cijenu. 

KARAICA : (svijetle mu se oči od lakomosti.) 
Pa, da zaključimo . .. 

ŠEĆEROVIĆ : Ne .. . bolje ne ovdje. Danas 
popodne možemo svršiti u kafani. Poruči, da dođe 
i Joca Svileni pa se možemo malo poigrati. . . 
onako: dvije gore, dvije dolje . . . 

KARAICA : Lako za Jocu, tamo valjda i spava. 

ŠEĆEROVIĆ : Ne zaboravi, u ostalom ... ja 
mogu da dam narudžbu, kome hoću i pošto hoću. 

KARAICA : Pa naredit ćemo se ko ljudi. . . 

ŠEĆEROVIĆ : Ako htjedneš. (Lukavo.) Ako ne 
ćeš ti, ima i drugih ljudi, koji će nam slati austrij¬ 
sku robu pod francusku, kao što i ti radiš. 

KARAICA : Eh, roba roba! 

ŠEĆEROVIĆ : Eh, dobavljač dobavljač! 

KARAICA : Ne ćeš ti ubijati mene, 

ŠEĆEROVIĆ : (zajedljivo, oponašajući,) Ne bi 
ni ti, gazda Mošo, kupovao sas moja para đerđana? 

KARAICA : (trgne se i lisiči.) Ne bih ja , ,. 
Star čovjek ne misli na takove stvari. 

ŠEĆEROVIĆ : Znam ja tebe .. . Ali sada bježi. ,. 
a popodne nagnjeti debelo šlajbok, ako kaniš do¬ 
biti u ruke ovo parče papira. 

KARAICA : (uzdiše) Ubit ćeš me, vidim ja 
već . . . zaklat ćeš me bez noža . .. 

ŠEĆEROVIĆ: Ovo nije birokratska zemlja, tu 
valja živjeti od pameti, a što nema uslova za ži¬ 
vot, neka gine. (Pola prijateljski, pola zapovijedno.) 
Ali miči se sad! Dokle ćeš mi tu zanovijetati, bre? 
Hoćeš li da zovnem dežurnoga? 

KARAICA : Odoh, odoh . . . dakle popodne? 

ŠEĆEROVIĆ : Da ... Rasplini se! 

KARAICA : Već me nema! (Odlazi lijevo, no 
opet proviruje na poluotvorena vrata.) Ali nemoj, 
da onaj Rvaćanin . . . 

ŠEĆEROVIĆ : (zgrabi tintarnicu, pola u šali, 
pola u zbilji.) Hoću li te? Izdiri već jednom! 

KARAICA (zatvara vrata za sobom.) 

X. PRIZOR. 

ŠEĆEROVIĆ I POPADIć. 

POPADIĆ : (izlazi iz svoje uredovnice i ostavlja 
vrata slabo pritvorena. Obraća se Šećeroviću ozbilj¬ 
no i malo kao ukočeno.) Gospodine načelniče, ja 
idem do ministarstva građevina. Tamo sam po¬ 
zvan, da uredimo sporazumno neke stvari glede 
opravka naših zgrada. 

ŠEĆEROVIĆ : (slatko.) Izvolite samo, gospodine 
doktore! 

POPADIĆ : Klanjam se, gospodine načelniče! 

ŠEĆEROVIĆ : Do vidova, gospodine doktore! 
(Za se.) Kako se drži! 

POPADIĆ (izlazi na lijevo.) 

XI, PRIZOR, 

ŠEĆEROVIĆ, POSLIJE MOMČE. 

ŠEĆEROVIĆ : (gleda podmuklim licem za Popa- 
dićem. Čuje se kucanje lijevo.) Napred! 

MOMČE : (ulazi na lijeva vrata, odjeven u ele¬ 
gantan jaket, pod pazuhom mu kožnati omot sa 
crtežima, u ruci fine rukavice, sigurne kretnje.) 
Dobar dan, gospodine načelniče! Čast mi se pred¬ 
staviti: Momče Spadalo (predaje mu posjetnicu) 
zastupnik firme Rastaquouere et Cie u Parizu. 

ŠEĆEROVIĆ : Milo mi., . (gleda posjetnicu.) Vi 
iz Pariza? 


MOMČE : Ravno odanle stigoh ovamo prije tri 
dana. 

ŠEĆEROVIĆ : Vidi se po cijeloj vašoj pojavi, 
da dolazite iz velegrada. (Znalično.) Vrlo apartne 
rukavice : : : 

MOMČE : To su iz Pariza. (Pokazuje mu ih.) 
Nisu ni skupe . . . jedva 150 franaka par. Koji broj 
nosite, da mogu odrediti, da se i vama pošalje je¬ 
dan par ovakovih? 

ŠEĆEROVIĆ : Nosim broj deset i po .. . ali bla- 
godarim, ne treba ništa za me naručivati. 

MOMČE : Molim, molim, drugo je sve moja 
stvar. 

ŠEĆEROVIĆ : Jeste li ravno iz Pariza u naš 
grad? 

MOMČE : Najprije obiđoh rodbinu, a zatim do¬ 
đoh ovamo . . . Zapravo htjedoh do gospodina mi¬ 
nistra . .. imam da mu isporučim pozdrave njegove 
tetke Jovanovićke. 

ŠEĆEROVIĆ : (upada.) Valjda gospođe Pele Jo- 
vanović . . . pričao mi gospodin ministar za nju. 

MOMČE : (sigurno.) Da, da, baš gospođe Pele 
Jovanović, (Leti mu jezik.) No, mislio sam, čemu 
da idem najprvo do gospodina ministra. Za pozdrav 
ima vremena, a imam i drugoga posla u ministar¬ 
stvu I baš za te poslove ministri nisu drugo nego 
cimer, to su osobe za reprezentaciju, a pravi duh, 
desna ruka, zapravo um i duša sadržani su u nje¬ 
govu zamjeniku. Zato i ne odoh do gospodina mi¬ 
nistra, nego evo me ravno do vas, gospodine na¬ 
čelniče, koji ste sve u ovome ministarstvu i koji 
držite na svojim leđima cijeli teret toga ministar¬ 
stva. 

ŠEĆEROVIĆ : (očito polaskan.) Molim, molim . ,. 

MOMČE : (istom okretnošću.) Nikakve pretje¬ 
rane čednosti, gospodine načelniče. Ja znam, što go¬ 
vorim. Poznam ja vrlo dobro vaše djelovanje još i 
prije nego dođoste u ovo ministarstvo. Svi smo mi 
u ovome prošlom ratu vršili naše dužnosti, ali što 
je ono, što smo mi na fronti činili? Ništa — to 
može i svaki ciganin. Odvedu te u rov, sjediš, na 
određeno vrijeme dobivaš uredno svoju hranu, 
izmijene te, kad treba, da se odmoriš — nisi drugo 
nego jedan bezimeni i beščuvstveni kotačić u ovo¬ 
me golemom ratnom stroju. Ne moraš ništa misliti, 
sve drugi za te i misle i skrbe. A misliti i ravnati, 
to je pravi posao! To je ono, što zapanjuje, taj go¬ 
lemi duševni napor i posao iza fronte, osobito 
onih od komore, da niglje ništa nije zapelo, da je 
sve teklo uredno i točno kao sat. Ti veleumi po¬ 
bijedili su u prošlome ratu, a ne mi nesvijesna go¬ 
mila ljudi na fronti, koji bez toga umnog vodstva 
ne bi umjeli, da li treba desno ili lijevo iznositi 

svoju kožu na pazar, A između tih umnika na odli¬ 
čnome mjestu bijaste i vi, gospodine načelnice ... 

ŠEĆEROVIĆ : Molim, molim ... 

MOMČE : (k. g.) Nakon svršena rata pak mjesto 
da po zasluzi zatražiste, da vas postave kao re- 
prezentanta u koju od evropskih prijestolnica, vi 
se čedno zadovoljiste s teretnim i odgovornim mje¬ 
stom načelnika u ovom ministarstvu. 

ŠEĆEROVIĆ : (očito ugodno dirnut.) Vrlo sam 
vam zahvalan za vaše laskave riječi, no ipak bih 
rado saznati, kojim poslom dođoste do mene? 

MOMČE : (istom okretnosti.) Naša firma Ra- 
staquoere te Cie promeće brzojavne aparate i 
slično ... 

ŠEĆEROVIĆ : (ugodno iznenađen.) Možda ste 
u dobar čas ovamo prispjeli. 

MOMČE : (k. g.) No, naša firma zapravo i nije 
trgovačko poduzeće, nego jedna čovjekoljubiva i 
dobrotvorna institucija, i., . 


ŠEĆEROVIĆ : (ponešto razočaran, upada.) Ka¬ 
ko? Zar vi ne trgujete s artiklima, koje spome¬ 
nuste? 

MOMČE : (k. g.) I da i ne! Izvolite me samo po¬ 
zorno saslušati. Vlasnici firme vanredno su bogati 
ljudi, a pored toga zdravo mekana srca za siro¬ 
tinju. Ali su podjedno i umnici, koji svoju potporu 
davaju samo onim osobama, koje su zazbilja do¬ 
stojne i vrijedne pomoći. Oštro njihovo oko opa¬ 
zilo je već odavno, da sve te naše sadanje humane 
i dobrotvorne institucije ne ispunjavaju svoga za¬ 
datka i da su pravu svoju svrhu upravo promašile. 
ŠEĆEROVIĆ : Kako to mislite? 

MOMČE : (K. g.) Najbolje ćete shvatiti inten¬ 
cije mojih šefova, ako proučite ma koje od naših 
dobrotvornih udruženja. Zar vam nije već upalo 
u oči, da potpora tih i sličnih udruženja zapada 
često puta osobama ili potpore nepotrebnim ili 
nedostojnima? 

(Nastavit će se ) 


SAN 


'M’APOKON si došla. Hujio je vjetar 
^ Igrao se lišćem tankih jablanova, 
Cvilila je zemlja i kroz hladne stijene 
Nosila mi pozdrav zgaženih lugova. 

Kroz ponoć sam iš’o bez ijedne zvijezde, 
Ni mjesec se nije obaziro na me; 

Napokon si došla, da ostaneš sa mnom 
I sve moje dijeliš, što stoji uza me! 


Gle, u dvoru, što je zidan od oblaka, 
Golubica stoji vedra, laka, bijela, 

Do nje golub sio, kome su u gori 
Raznijele oluje srž duha i tijela. 

I ova mu priča: baš zato da dođe 
Što vjeruje srži, koju sudba lomi, 

Jer da živi krilo, što se vjetrom bije, 
Oh, da ono živi i kada se slomi! 


Oh, sve moje dijeliš, što stoji uza me: 

Taj uzdisaj čudni, kad se noćca hvata — 
Ko da ptica neka polomljenih krila 
Kroz prašume traži izgubljena brata .... 

I taj hljeb, što nije m’jesio se rukom, 
Koju nebo daje, koju zemlja ima; 

Oh, to sve, što rodi izmučena duša, 

Kad u borbi živi sa sobom i svima! 

* 

Ja te vidjeh davno kroz oči metulja, 

I kroz pup u gori osamljena drva; 

Čekao sam uvijek, al vjerovo nisam 
Da će se razvedrit moga neba mrva. 

A ti sad si došla, oh, ti sad si došla! 

— Nije ipak život urodio stazanT, 

Koje su me zvale, otkad sam upozno 
Taj ljudski i božji smisao i vazam! 


I dalje mu priča: — da što niko nema, 

I što ne bi moglo niti da se dijeli, 

Ona da je našla u ljubljenom krilu, 

Pa baš hoće za se imat dio cijeli! 

I ne će se vratit gdje ima dijelova, 

Gdje je krvi srca otrov — zdrava hrana; 

Oh, ne će se vratit na poljane svijeta, 

Gdje ne plače stablo, kad mu cvili grana! 

* 

Napokon sam čuo i taj glas, za kojim 
Čeznuo sam srcem pogažena crva; 

Evo mi je cvijetom urodilo drvo, 

I zraka je jutra na me pala prva! 

Tiho, samo tiho. Drveća je mnogo 
Još ostalo suha usred moga polja: 

Oživi ga dahom, pomiluj ga duhom, 

I od mene draža, i od mene bolja! 

Ilija Despot. 

PJESNIK 


Napisao: SVATOPLUK 

LAŽNE još leže tu pred njim. Kad ih 
tako motri, čini mu se, da se tisuće 
glava nad vir uje preko njegovih ra¬ 
mena i da tisuće očiju počiva s raz- 
ličnim izražajima na tim njegovim mislima i osje¬ 
ćajima, koji mu se čine tako tuđi, tako neobični 
u svečanoj odjeći štamparskoga crnila, u kojem 
prvi put stupaju u svijet. 


ČEH. Preveo: M. G. 

Osam dana nije izašao iz kuće. Za to je vrijeme 
pročitao osam puta svih dvadeset »obaveznih pri¬ 
mjeraka« i potpuno raščupkao vrpcu, kojom mu je 
bio potpasan već prije reda posivjeli kućni kaput. 
Naveče osmoga dana donese mu podvornik pismo 
od nakladnika. Kad je grozničavim prstima rastr¬ 
gao omot, našao je u njemu honorar i najnoviji 
broj nekoga kritičkoga časopisa. Njemu na čast 




ZORA pl. PRERADOVIĆ: »U VRTU«. 


treba da istaknemo, da je ponajprije segnuo za po¬ 
sljednjim; odmah mu udari u oči kritika o njego¬ 
vim pjesmama. Čitao je i opet čitao, svijetlim po¬ 
gledom, da njegcvi stihovi tvore u literaturi epo¬ 
hu, da je dao narodu kiticu čarobnih cvjetova, pu¬ 
nih rose nježnoga osjećaja i najprijatnijega poet¬ 
skoga mirisa. 

Tek kad je tu ganutljivu poredbu po šesti put 
pročitao, posegao je gestom prezira za honorarom 
i u isti mah za nečim bezobličnim u ormaru. Iza¬ 
šao je na tamnu ulicu i kupio u zabitnu, slabo 
osvijetljenom dućanu nove hlače. 


U snu se nada nj nadnosio anđeo s lovorovim 
vijencem u ruci, a djevojačko je lice tega anđela 
imalo poznate, ljupke crte. 

Drugi je dan izašao vrlo rano sa slavodobitnim 
izražajem na ulicu. Činilo mu se, da mnogi njemu 
i nepoznati ljudi u nj nekako uljudno zagledaju. 
Sastane prijatelja. Taj mu izdaleka raširi ususret 
ruke i zavikne: 

»Čestitam, čestitam!« 

»Nemaš čemu«, odgovori skromno pjesnik sklo¬ 
pivši oči. »Uostalom, mili prijatelju, mnogo mi je 

zaista stalo do tvoga suda. Govori iskreno, bez 
obzira, — kako ti se sviđaju?« 

»Lijepe su, na poštenu riječ! Ponešto taman, za¬ 
gasit ton —« 

»Imadu boju moje duše!« 

»Ali inače su vanredne i što se tiče materijala 
i rada. Imadu oblik slobodan, a ipak elegantan — 
po najnovijim francuskim uzorima.« 

»Varaš se«, usprotivi se pjesnik nekako za¬ 
tečen. »Nisam prijatelj francuskoga smjera. Prije 
bih dopustio, kad bi mi istakao kakav takav utje¬ 
caj velikih engleskih uzora!« 

»Svejedno!« nastavi prijatelj, koji je tek napola 
slušao. »Bilo francuski ili engleski, vanredne su 
na svaki način. Kad bih smio isticati nedostatke, 
istaknuo bih samo jednu griješku —« 

»Griješku?« živo usklikne spisatelj, uzimajući 
stav za obranu. »A ta bi bila?« 

»Što imadu suviše džepova.« 

Pjesnik reterira sa svoga obrambenoga stava, 
oči su mu užasnute počivale na prijatelju, lice do¬ 
bilo izražaj bolnoga razočaranja, a usne nehotice 
prošaptale: 

»0 čemu to govoriš?« 

»Kakvoga li pitanja? 0 tvojim novim hlačama! 
0 čemu bih drugom govorio?« 

»Komična zabluda,« objašnjava pjesnik s prisi¬ 
ljenim smiješkom. »Mislio sam, da govoriš o pje¬ 
smama, što sam nedavno izdao.« 

»A, izdao si pjesme? O tome nisam dosada ništa 
čuo. Razumije se, da ćeš za mene rezervirati pri¬ 
mjerak s vlastoručnom posvetom ...« 

Za kratko vrijeme zaustavi drugoga prijatelja 
riječima: »Kamo se žuriš?« 

»Eto u knjižarnicu.« 

»A po što?« 

»Klasično pitanje! Kako možeš o tom samo raz¬ 
mišljati.« 

»Znaš što, prijatelju, idi sa mnom. Dat ću ti ih 
na dar.« 

»Ponovi te nebeske riječi!« usklikne prijatelj 
radosno tiskajući ruku ispod ruke pjesnikove. 
Htio sam za njih izdati upravo svoje posljednje. 
Kažem ti: zanesen sam, fantaziram, ludujem . . .« 

Naš je junak motrio nešto nepovjerljivo taj uza¬ 
vreli zanos prijatelja i prekinuo ga pitanjem: 

»A koja ti se od njih najvećma sviđa?« 

»Ona najmanja, s alpskom ružom na šeširiću. 
Bože, kakove oči ima, kakva njedra, kakve no¬ 
žice!« 

Pjesnik izbavi rame zanesenjakovo prijateljske 
potpore i zapita hladnim tonom: 

»Bez sumnje se oba varamo. Mislio sam, da ideš 
u knjižnicu po zbirku mojih pjesama.« 


»Tvojih pjesama? Ne pada mi ni u snu na pa¬ 
met. Žurim se po ulaznicu za današnju predstavu 
tirolskih pjevačica.« 

»Takovom ti ne mogu poslužiti.« 

»Bijes te odnio i s tvojim pjesmama. Sad mo¬ 
ram opet toliki komad puta do knjižara!« 

Naš pjesnik zađe u kavanu. Znao je, da tamo za 
nekim stupom u tamnoj udubini rpa mladića pre¬ 
tresa dan na dan sve dnevne događaje. Nijedna 
tragetkinja nema historiju tako besprijekornu, ni¬ 
jedna plesačica tako prozirna gazova krila, da taj 
kazneni areopag ne bi na njoj našao griješke i 
građe za svoje ujedljive štipalice. Najprirodnije 
umjetne pletenice kose na korsu, najtiši krivi ton 
u orkestru, najudaljenija nova gostionica, najglup¬ 
lja dosjetka sa redute — ništa, ma baš ništa ne 
može da izmakne njihovoj pozornosti i ne će ostati 
pošteđeno od njihove nemilosrdne kritike; kako 
da im ne bi oko zapelo za omašni svezak mojih 
pjesama! Poslušat ću njihov sud. Sio je iza stupa 
i prisluškivao. Nije dugo čekao. 

»Ništa, baš ništa novo!« počne jedan. »Užasno 
dosadno vrijeme.« 

»A što velite, prijatelju, za zbirku?« oglasi se 
drugi. 

»Ne znam, kako može netko vrijeme tratiti ta- 
kim glupostima!« 

»Ništa novo ni osobito u njoj i onako nema. Iz 
toga se djetinjastoga igranja najbolje može vidjeti, 
kako je današnja generacija slabe invencije. Same 
već otrcane slike. U svima su eto te neke zvijezde, 
ljiljani, orlovi, boginje, barjaci i slična starežina.« 

(Sad već nema sumnje! Govori o mojim pjesma¬ 
ma«. uzdahne naš junak.) 

»Molim, tu je pače i zmaj!« 

(»Odnosi se na moju bajku o zmaju«, pomisli 
pjesnik). 

»Zaista japanski ukus!« 

»Uostalom se i ne čini, da bi to bilo izvorno!« 

»E dašto! Okladit ću se, da je dobra trećina te 
zbirke goli plagijat!« 

Prijeđoše na drugi predmet. 

Pjesnik ustane i idući mimo lajavih mladića baci 
na njih pogled najdubljega prezira — a pri tome 
ugleda u rukama jednoga od njih otvorenu zbirku 
poštanskih maraka. 

Pjesnik je naš davao u nekoj imućnoj obitelji 
satove iz glasoviranja. Njegova pitomica — ne, ni¬ 
kako ne ću da onečastim njenu anđeosku ljepotu 
svojim prozaičkim perom; pročitajte prvu među 
pjesmama moga junaka, gdje ju je ocrtao spomoću 
zlata i snijega, zorina rumenila i rose, gdje joj je 
utisnuo u svijetlu kosu krunu najljepših alema svo¬ 
je poezije. 

Otac je toga ljupkoga bića bio istaknut narod¬ 
njak, općenito uvažen građanin, član mnogih insti¬ 
tucija i patriotskih društava, nastojač oko prosvje¬ 
ćivanja naroda. Njegova je slika s lozinkom »Na¬ 
roda štit i mač jest njegov moral i riječ!« resila iz¬ 
loge knjižara. Nema nikakve sumnje, da je kupo¬ 
vao bar bolja djela domaće literature, pa da su i 
srećne pjesme našega pjesnika dospjele u ruke za- 
milovane djevojke. Možda je već pročitala iz uvod¬ 
ne pjesme plameno ljubavno očitovanje . . . 

S burnim udarima srca stupi u njezinu odaju. 

Ona mu dođe ususret s fino uvezanom knjigom. 

Ah, dokaz ad hominem. 

»Pristoji li, gospodine Svetly, ovaj uvez?« 

»0, ta ti bijedni pokušaji nijesu dostojni tako 
odlična ruha!« 

»Nikako, gospodine! Te su pjesme pače vrlo 
zgodne. Već sam dvije pročitala — Jučer prije ne¬ 
go sam zaspala.« 

Svetly je sebi u duši crtao, kako su te pjesme 
počivale na snježnom pokrivalu njezinih njedara, 
srce mu se zalilo prijatnošću, prekipjelo a sa usana 
mu se oklizne pitanje: 

»Kako vam se svidjela prva pjesma?« 

»Ha, ha, ha!« nasmije se mjesto odgovora zvon¬ 
kim svojim glasom. 

»Ah, gospođice, kako se možete smijati! Što ni¬ 
ste iz nje ništa, baš ništa pročitali? Niste li po¬ 
znali u tom ocrtanom biću, u tim crtama, vratu, 
očima svoju znanicu, ta reći ću izravno svoju zna- 
nicu sa zrcala?!« 

»Kako? To je previše!« u srdžbi se usprotivi 
djevojka. »Galantni baš niste, gospodine Svetly!« 

Utučeni pjesnik zaviri u neprilici u knjigu, što 
ju je u rukama držao. Na koricama joj je svijetlio 
u vijencu zlatna hrastova lišća natpis: »Hans Sau- 
erkohls Gedichte« a natpis je prvoj pjesmi: »An 
meine Angora-Katze.« 

Izilazeći iz sobe sa sviješću, koja ga upravo uz¬ 
dizaše: da njegova krasna učenica nema ni pojma 
o njegovim pjesničkim sposobnostima, susretne se 
s njenim ocem, koji ga zaustavi i povede u svoju 
radnu sobu. 

Stari se gospodin gospodski posadio u naslo¬ 
njač i namignuo Svetlomu, da si donese stolac. 

»Razabrao sam, da ste veoma nadaren čovjek«, 
počne veoma naklono svoj govor. 


Svetly nešto promuca o prevelikoj ljubaznosti. 

»Evo htio sam Vas zamoliti za jednu uslugu — 
na korist nama objema svete stvari,« nastavi sretni 
otac. »Nijeste li primijetili, da naš narodni duh 
slabi, da na njemu leži na svim stranama kao neka 
mora? Krajnji je čas, da se tome pomogne, da se 
baci među puk električna iskra, koja će ga uzbu¬ 
diti na novu djelatnost i zanijeti ga novim zanosom 
za svetu stvar. Tu ništa ne vrijedi natezanje po 
klubovima, jahanje na sedlu visoke politike: mo¬ 
ramo se spustiti k puku, progovoriti mu plamenim 
jezicima, uputiti ga na vječne njegove paladije: 
stara prava, Jezik, literaturu, nauku, zanesti ga za 
njih riječima uvjerljivim, žarkim, poletnim .... No, 
ne biste li tome cilju prinijeli svoj vijenac?« 

Pjesnik je bio radosno iznenađen. Dakle je ipak 
čitao zbirku i hoće da ga pobudi na patriotske sti¬ 
hove. Skromno odgovori: »Nemojte precjenjivati, 
gospodine, moje slabe sile. Okušao sam se doduše 
u različnim vrstama lirike, ali za moćne tenden- 
cijske pjesme ne ćutim u sebi dosta snage!« 

Stari je gospodin raskolačio na nj oči. 

»Što bi s pjesmama? Ha, ha, ha! Ni u snu mi 
nije na um palo, da Vas zavodim na tako neza¬ 
hvalnu rabotu. Ha, ha, ha!« 

Srdačno se smijao, da mu se opet za čas složi 
obličje u ozbiljne crte pa da pridigne smrvljena, 
opet gotovo razočarana poeta riječima: 

»Ne škodi! Čujte, o čemu se radi. Izdat ću po¬ 
litičku brošuru. Upravo sam je dovršio. Moram 
ipak da priznam, da nisam imao vremena ni volje 
da se bavim novijom literarnom produkcijom, pa 
da je i moj pravopis ostao nekako starovjerski. 
Ipak je vaš novi pravopis gotov Babilon! No eto, 
htio sam Vas zamoliti, da biste moj rukopis, u tom 
pogledu, gdje treba, popravili. — Tako, dragi go¬ 
spodine. Za natpis sam brošuri odabrao svoju lo¬ 
zinku: »Narodu je štit i mač njegov moral i — 
riječ!« 

Noću iza toga slavodobitnoga pohoda činilo se 
Svetlomu, da k njemu prilijeću sve njegove pje¬ 
sme suznih očiju i da ga trpko prekoravaju, što ih 
je izdao. 

»Prilijepit ćemo novi omot i drugo će izdanje 
biti gotovo«, tješio ga za godinu dana nakladnik. 
»Poslat ću svima, koji se interesiraju za literaturu 
— ipak će se koji taj primjerak uprljati i zgužvati.« 



ML. 


51 







God. I. 


VIJENAC« 


Broj 3. 


MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HŽMON. Prevodi Dr. DRAGO ĆEPULIĆ 
(Nastavak) 


TARI Nazaire Larouche stade zatim 
govoriti o današnjoj propovijedi, za 
koju tvrđaše, da je bila uvjerljiva i 
lijepa. Zatim iza kratke šutnje ne¬ 
nadano upita: 

— Jeste li pekli? 

Šurjakinja ga njegova začuđeno gledaše neko¬ 
liko časaka ali napokon razumje, da hoće kruha. 
Par časaka zatim on ponovo upita: 

— Je li vaš bunar u redu? 

To je imalo značiti, da na stolu nema vode. Azal- 
ma se digne, da ide po vodu, a starac šaljivo na¬ 
migne okom Mariji Chapdelaine za leđima svoje 
stare. 

— Ja joj u pričama govorim, šapne. Tako je 
finije. 

Daščani zidovi ove kuće bijahu prekriti starim 
novinskim papirom, ukrašeni kalendarima, kakve 
dijele tvornice poljodjelskih sprava ili trgovine sje¬ 
menjem, bilo je i svetih slika: jedna reprodukcija 
gotovo bez perspektive i u surovim bojama bazi¬ 
like Sainte-Anne-de-Beaupre; slika Pape Pija X., 
jedna krcmolitografski izrađena Djevica Marija, 
koja je blijedim smiješkom u licu pružala svijetu 
svoje okrvavljeno i svijetlim zracima okruženo 
srce. 

— Ljepše je tu nego kod nas, reče u sebi Marija. 

Nazaire Larouche i dalje se dao posluživati go¬ 
voreći pritom u parabolama. 

— Zar je vaše prase bilo mršavo? pitao je, ili: 
— Volite li vi domaći šećer? Ja ga strašno volim . . . 

Azalma mu na to dade drugu krišku slanine i 
izvuče iz ormara glavu javorova šećera. Pošto se 
rasrdila zbog tih neobičnih običaja i pozvala ga, 
da se sam posluži kao obično, on je uze miriti is¬ 
prikama punim dobroćudnosti: 

— Tako je, tako. Dakako. Više to ne ću činiti, 
ali vi ste obično znali za šalu, Azalma. Treba znati 
za šalu, kad čovjek mladost gosti kao ja. 

Marija se nasmija i reče u sebi, kako su on i 
njen otac malo nalik jedan na drugoga. Oboje ve¬ 
liki i plećati, sijedi, u licu kožnate boje, a u živim 
očima ista vječna mladost, koju daje stanovnicima 
Quebeca često njihova vječita priprostost. 

Gotovo odmah iza ručka oni krenuše. Snijeg, 
koji se na površini uslijed prvih kiša otopio i na¬ 
novo se uslijed noćne studeni sleđivao, bijaše van- 
redno sklizalk i samo je izmicao pod sklizaljkama 


saonica. Za njima su pomalo nestajali visoki plavi 
vrhunci, koji omeđavahu obzorje s druge strane 
jezera Sant-Jean, već kako iđahu uz rijeku slijedeći 
njenu dugu krivulju. 

I kad su prolazili kraj crkve, Samuel Chapde- 
lain reče zamišljeno: 

— Misa je doista nešto lijepo. Meni je često 
tako žao, što smo daleko od svake crkve. I možda 
to, što ne možemo da obavljamo svake nedjelje 
dužnosti naše vjere, smeta našoj sreći, i zato ni- 
jesmo tako srećni kao drugi. 

— Pa nije to našom krivnjom, uzdahnu Marija, 
mi smo odveć daleko! 

Njen otac i opet kimnu glavom hoteći reći time, 
kako mu je to ipak žao. Veličanstveni prizor kulta, 
latinsko pjevanje, svijetlo svijeća, svečani izgled 
nedjeljne mise, sve ga to ispunjavaše velikim ža¬ 
rom. Malo zatim on zapjeva: 

I jednog ću dana poći, 

Sjesti do prijestola njena, 

Primit ću svoju krunu ja 
I kraljevat onda moći. 

Njegov je glas bio jak, i on je ispravno i zanosno 
pjevao iz puna grla. Ali se doskora njegove oči za- 
tvoriše, i lice mu pade pomalo na prsa. Kola ga 
kao uvijek uspavaše, i konj stane sporije trčati i 
počne napokon korakom ići znajući, da je gospo¬ 
dar kao obično zaspao. 

— No ajde, Charles-Eugene! 

Gospodar se naglo trgnuo iz sna i pružio ruku 
za bičem. Charles-Eugene rezigniran opet udari 
u kas. Već pred više generacija jedan je Chap¬ 
delaine imao veliku raspru s jednim susjedom, 
koji je nosio ovakovo ime, i zato je taj Chapdelaine 
brzo dao to ime jednom svom starom malodušnom 
i malo šepavom konju zato, da može sa zado¬ 
voljstvom vikati dnevno iz sveg glasa prolazeći 
pred kućom svog neprijatelja: 

— Charles-Eugene, ti golema nesrećo, ti ne¬ 
pokorena nesnago! Naprijed, Charles-Eugene! 

Već ima tome stoljeće, što je raspra završena i 
zaboravljena. Ali Chapdelainei su i dalje nazivali 
svoje konje Charles Eugene. 

I opet se začu zvonki, pun mističnog žara kan- 
tik starčev: 

U nebo, u nebo, u nebo 
Jednog ću dana poći. . . 

Zatim ga i opet san nadjača, glas klonu, a Ma¬ 
rija prihvati uzde, koje se izmakoše iz očevih 
ruku. 

Sleđeni je put išao duž smrznute rijeke. Na dru¬ 
goj su obali stajale rijetke kuće, jedna od druge 
odijeljene nekom veličanstvenom daljinom, i svaka 
bijaše okružena iskrčenim zemljištem. Iza ovog i 
s obiju strana pružala se šuma, koja je dopirala 
sve do obale: tamna, zelena, od cipresa, a u njoj 
se isticalo tu i tamo nekoliko brezovih panjeva 
porušenog hrama. 


S druge strane puta bijaše pruga iskrčene zemlje 
šira i jedinstvenija. Kuće bijahu bliže jedna do 
druge i činilo se, da se selo produljuje njima kao 
predstražom. Ali se iza golih polja vazda viđevala 
šumska međa i bila poput sjene, beskonačna 
tamna pruga između studene bjeline snijega i 
sivog neba. 

— No ajde, ajde, Charles Eugene! 

Otac se Chapdelaine bijaše probudio i pružaše 
ruku za bičem uz svoju već običajnu gestu blage 
prijetnje. Ali kad je konj iza nekolika življih 



ZORA pl. PRERADOVIĆ: »SJENICA 


kretnja i opet usporio svoj hod, on već bijaše po¬ 
novo zadrijemao. Ruke ležahu mu otvorene na 
koljenima, vidjeli se svijetli dlanovi njegovih ruka¬ 
vica bez prstiju od konjske kože, a brada bješe 
pala na gustu dlaku njegove kabanice. 

Iza dviju milja put se stade uspinjati strmim 
brdom i uđe u sredinu šume. Kuće, što se počevši 
od sela rijetko poredale u ravnici, najednoć ne- 
stadoše, i sva je perspektiva odsele bila jedna četa 
golemih panjeva, što se izdizahu iz bijela tla. Pače 
i ono vječno zelenilo jela, trnja, cipresa, bivalo je 
rjeđe. Nekoliko mladih živih drveta gubilo se 


među nebrojenim kosturima povaljenima na zem¬ 
lju i prekritima snijegom, ili onim kosturima, koji 
još stajahu ogoljeni i pocrnjeli. Pred dvadeset go¬ 
dina ovdje je bilo silnih požara, pa je nova vege¬ 
tacija istom stala da tjera između mrtvih panjeva 
i ovapnenjenih naslaga. Vrhunci su slijedili jedan 
za drugim, i put je išao od jednog do drugog ne¬ 
prestano lagano silazići i uzlazeći poput profila 
oluje na širokoj pučini. 

Marija Chapdelaine pritegne svoju kabanicu, 
sakrije ruke pod svoje prosto sivo odijelo i zaklopi 
napola oči. Ovdje nije bilo ništa vrijedno da se 

vidi. U selima se još izdizale nove kuće i nove 
suše, ili su opet kuće ostajale prazne i postajale 
ruševinom; no život šume bijaše nešto tako sporo, 
da bi bilo trebalo nadljudsku strpljivost, dok se 
dođe do kake promjene i ustanovi je. 

Konj je bio jedino biće, koje je ostalo svijesno 
cijeloga puta. Saone se klizale lako po tvrdom 
snijegu, pri čem su dirale panjeve, koji se dizahu 
s obje strane u visini puta, Charles-Eugene je 
točno slijedio sve zavoje, vozio hitrim kasom niz 
kratke vrhunce, a sporim korakom vozio uz su¬ 
protnu uzbrdicu poput iskusne životinje, koja je 
sama posve podobna da dovede svog gospodara do 
kućnog praga, a da je pritom nije potrebno sme¬ 
tati zapovijedima i uzdama. 

Još nekoliko milja, i šuma se opet otvori i bilo 
je opet vidjeti rijeku. Put je vodio niz posljednju 
uzvisinu visoravni, da siđe gotovo u istu ravninu 
s ledom. Na jednu milju obale, koja se uzdizala, 
tri se kuće viđahu, no te bijahu još primitivnije od 
seoskih kuća, i iza njih ne bijaše nikakva iskrčena 
polja, ni traga ljetnim poljskim radnjama, kao da 
su te kuće tu bile samo zato, da svjedoče, da tu 
ima još ljudi. 

Charles-Eugene skrene iznenada nadesno, 
ukoči prednje noge, da uspori korak nizbrdice i 
zaustavi se ravno na rubu leda. Otac Chapdelaine 
otvori oči. 

— Evo, oče, reče Marija, evo vam uzde! 

On prihvati uzde, ali prije nego što je pognao 
konja, on stade nepomično promatrati nekoliko 
časaka površinu zaleđene rijeke. 

— Došlo je malo vode nad led, reče, i snijeg se 
otopio, ali mi ćemo ipak prijeći. Hijo, Charles- 
Eugene! Konj malo ponjuši bijeli sag, prije nego se 
na nj odvaži stati, i zatim skrene ravno naprijed. 
Trajne zimske staze bjehu iščezle, mlade jele za¬ 
sađene na razmake, da označuju put, sve gotovo 
padoše i ležahu u napola otopljenom snijegu. Kad 
su prolazili pokraj otoka, led dva puta prasne, ali 
ne popusti. Charles-Eugene je veselo kasao pre¬ 
ma kući Charles Lindsaya, koja se vidjela na 


drugoj obali. Ipak kad su saone stigle do sredine 
rijeke, konj je morao usporiti korake zbog tanke 
naslage vode, koja se tu prostirala i miješala se 
sa snijegom. Lagano se oni primicahu obali. I nije 
ostajalo nego još samo trideset stopa da pređu, 
kadno led stane iznova da praska, i zaljulja se pod 
konjskim nogama. 

Otac je Chapdelaine ustao i bijaše sada vrlo 
budan, a oči mu živahne i odlučne pod krznenom 
kapom. 

— Charles-Eugene, Hijo! Naprijed! vikaše svo¬ 
jim jakim surovim glasom. 

Stari konj zabode u napo tekući snijeg debele 
krajeve svojih potkova i potrči k obali na skokove 
stresajući svojom opremom. U času, kad stupiše na 
obalu, jedan se komad leda malo preokrene pod 
saonama i propadne na dno ostavljajući za sobom 
škulju čiste vode. Samuel Chapeldaine se okrene: 

— Mi ćemo zadnji prijeći ove zime, reče. I 
pusti konju da malko odahne prije nego li stane 
uzlaziti na brdo. 

Zatim doskora ostaviše glavnu cestu i zađoše 
na jednu drugu, koja je vodila duboko u šumu. Bio 
je to zapravo samo jedan primitivni puteljak još 
pun korjena, a išao je u malim shodnim krivuljama, 
takovim te se izmaći moglo pećinama i panje- 
vima. On je išao uz brdo, vijugao se na visoravni 
sred izgorjela drveća, ostavljajući katkada pogled 
na slaz strme strane, na mase kamenja, na 
suprotni slaz, koji postajaše višim i sunovratijim 
iznad pada vode, i zatim bi ulazio u pustaru po- 
valjenog drveća i pocrnjelih panjeva. 

Kameniti se vrhunci, pošto ih obiđoše, pričiniše 
kao da se zatvaraju za njima; izgorjelu šumu za¬ 
mijene gusti redovi loze i jela, u daljini se brda 
rijeke Alec pokazaše dva do tri puta, i putnici 
napokon doskora ugledaše iskrčenu zemlju 
i dim, što se dizao, i u isti čas začuše štektanje 
pasje. 

— Bit će zadovoljni, Marijo, kad te opet ugle¬ 
daju, reče otac Chapdelaine. Sve je čeznulo za 
tobom. (Nastavit će se.) 


SEVNICA 

Napisao: E. LASZOWSKY. 


EVNICA (njemački Lichtenwald), tr¬ 
govište s velikim starim gradom iz¬ 
nad nje, raskrilila se na lijevoj obali 
Save, nasuprot Kranjskoj. Željezni¬ 
čka je postaja na pruzi Zagreb-Zidani Most. Svojim 
ugodnim položajem, okružena brdinama i zelenim 
vrtovima te voćnjacima, bila je Sevnica od natrag 


mnogo godina ugodnim ljetovalištem ne samo za 
Zagrepčane, već su je u novije doba, naročita iza 
prevrata, počeli posjećivati gosti iz svih krajeva 
naše države. 

Ugodni izleti vode gosta u duboke i hladovite 
klance, u gore, ne samo po štajerskim stranama, 
već i po kranjskim. Za planinara lijepi su usponi 

na Lisku (947 m.). Preugodne šetnje u Vranju, 
Brežje, Jurkovdol, Šmarje pak k Botriškom gradu 
i Baštajnu, te uz potok Mirnu prema Mokronogu, 
i po ugodnim sjenovitim šumama i onkraj Save. 
Lijepi se vidik pruža od kapele sv. Roka iznad 
Sevnice, gdje se drže velika proštenja. Nasuprot 
u Kranjskoj su lijepa seoca Radna i Log, a iznad 
ovih stari dvorac Juš, sa prekrasnim vidikom na 
sve strane. Sava i Mirna ugodno hlade za vrućih 
dana, a krasni drvored uz Savu prema mostu 
pruža ugodni odmor. 


I samo mjesto ima ugodni izražaj, čiste ulice, 
prostrani trg i uredne kuće čine povoljan dojam 
na došljaka. Mnoge trgovine, gostione i svra- 
tište pogoduju svakomu, koji posjeti Sevnicu. Na 
glavnom je trgu kameni spomenik sa svecima, što 
ga god. 1754. podigla porodica Šinković (Martin i 
Konstancija Š.). Najstarija kuća na trgu pod bro¬ 
jem 6 svojina g. Verbića ima na vratnicama ukle¬ 
sanu god, 1664, To je bio nekoć dvor prostrane 
gospoštije donjosevničke. I ova ima nešto histo¬ 
rije, te ćemo o njoj niže govoriti. 



SEVNICA OKO G. 1820 .— 1830 . 
(Prema nacrtu grofa Antuna Auersperga.) 


Sevnica ima lijepu pučku školu u samom mjestu, 
a drugu na šetalištu do Save; ta je druga moder¬ 
na nova zgrada i služila je do prevrata samo nje¬ 
mačkoj ili ponijemčenoj školskoj mladeži. Na trgu 
je i općinska kuća s mjesnim grbom uklesanim 
nad vratima. U dnu štita voda, iz koje sdesna 
raste drvo (lipa), prema kojoj plivaju nekake dvije 
životinje. Desno u uglu sunce. U školskoj kronici 
je zabilježeno, da je grb Sevnice lipa s dva goluba. 
Moguće je to krivo shvaćeno, pošto u vodi ili na 
vodi, što ju vidimo u isklesanom grbu, ne će biti 
golubovi, već ili kakve ribe ili vodene nemani. 
Nekoć se kod općine čuvao znatan arkiv, koji je 
za požara propao, tako, da danas nema općina 
nikakvih spisa o svojoj prošlosti. U koliko su ovi 


poznati, to se nalaze spomenuti u nekim starim 
djelcima o tom mjestu. 

Pred vijećnicom stoji stup s kipom B. D. M. 
postavljen god. 1726. a obnovljen god. 1859. 

Župna crkva posvećena je sv. Nikoli, te je na¬ 
novo građena 1862. Stara crkva zacijelo je bila 
sagrađena god. 1668., što je svjedočio nekoć napis 
nad vratima. Bunar na trgu kod kipa kopan je 
god. 1797. 

Dok sama crkva nije svoga staroga sloga saču¬ 
vala (vele, da je bio gotski), ipak su u njoj saču¬ 
vana dva stara grobna spomenika. Prvi u dnu li¬ 
jeve lađe na spomen Ane kćern Erasma Lingića, 
upravitelja (Pfleger) sevničkoga g. 1525. Drugi je 
opet lijevo pod korom iz god. 1579. u spomen 




























Godi. 


»VIJENAC 


Bro j 3. 


f 


Osvaldu Gerjaheru (f 1575.) i žene mu Dore Se- 
melrok (f 1579.) koji je postavio zet njihov Ivan 
Concili, građanin ljubljanski. Spomen na porodicu 
Concili sačuvala se u imenu jednoga staroga ma¬ 
gazina, koji se zove »Concilijevom kleti«. 

Na kraju mjesta, ispod župne crkve, stoji još 
kapela sv. Florijana u vrlo zapuštenom stanju. 
Svetište pokazuje izraziti kasni gotski slog iznu¬ 
tra i izvana. 

Iznad mjesta na dosta kamenitom brdu, ob¬ 
raslom drvećem i urešenim krasnim perivojem i 
estradama, stoji stari sevnički grad »Gornja Sev- 
nica« u opreci prema gospoštiji i samom mjestu 
(Ober-Lichtenwald — Unter-Lichtenwald). Do gra¬ 
da vodi krasna cesta u serpentinama, i još stari 
put iz mjesta. Mirisavi nasadi cvijeća i raznog bilja, 
prepleteni puteljcima i urešeni kamenim lavovima 
s grbovima grofova Arko okružuju sam grad na tri 
strane. Grad je sagrađen na osnovi četverokuta, 
s okruglim kulama na uglovima, ima dva sprata. 
Prelaz u grad je s strane prema mjestu. Do nj je 
u zid uzidan neki rimski spomenik, i nad vratima 
je napis »Geduld iiberwimdet alles«, a spoda je na- 
pisna ploča s grbovima Moscona i Aichelberga. 
Napis spominje Inocenta Moscona i ženu mu Anu 
Aichellberg. Taj; napis je iz g. 1697., kad su ga ovi 
vlasnici grada obnavljali. Već na ulazu opažaju se 
mnoge zanimljive starine. Dvorište okružuju trije- 
movi, koje nose kameniti stupovi, dok se u prvom 
i drugom spratu redaju sobe i dvorane s mnogim 
starinama. U gradu je i kapelica sv. Jurja. Pogled 
s grada je krasan i prostran. 

Niže gradu na istok stoje gradske konjske staje, 
a još niže preko puta zasebna zgrada, koju zovu 
»Luterovom kleti«. Iznutra mjeri u duljini 17, a u 
širini 9.5 m., a završuje (prema istoku) zaokruže¬ 
nim završetkom, u kojem imade 4 prozora, dok po 
dužini do ovog zaokruženog dijela imade nasuprot 
ulazu dva, a na ulaznoj strani jedan prozor. Do 
dvije trećine je presvođeno, a završetak nosi od 
pojasnog svoda vrlo nisku kupulu. Prozori su od 
zemlje omeđeni pilastrima, koji se gube u svodo¬ 
vima prozora. Pojasni svod i kupula te prozorni 
izresci nose al fresco slikarije, koje prikazuju Boga 
oca i sina, apostole, kralja Davida i Salamona, an¬ 
đele i t. d. Nu sve je to već vrlo poblijedilo i pro¬ 
palo. Tu na vrpcama stoji napis »Na pana Boga 
je Houffanie«, to isto ima biti i glagolskim pisme¬ 
nima. Nu ovaj potonji napis je tako nejasan, da ga 
ni prof. dr. Gregor Krek nije mogao pročitati, pače 
drži, da to ni nije glagolica. Prema nekim crtama, 
koje se raspoznaju, bit će to bosančica. 

U toj prostoriji nalazio se nekoć grobni spo¬ 
menik sevničkog gospodara Inocenta Moscona i 


žene mu Ane Aichelburg, nu bez datuma smrti, 
koji je kasnije odonuda odstranjen i prenešen u 
obiteljsku grobnicu Moscona u Pišece. 

Kako naslućujemo, sva je prilika, da je ovu 
zgradu sagradio Moscon koncem XVI. vijeka za 
grobničku kapelu svoje porodice (1596.—1617.) ili 
je već postojeću, neku obranbenu zgradu preude- 
sio. S Luterom i evangeličkom vjerom nema tu 
nikakove veze, jer znademo, da je grad Sevnica u 
to vrijeme reformacije bio svojina nadbiskupa 
salcburških, a po tom Moscona, koji su bili odani 
katolicizmu. Od porodice Moscona bila je možda 
jedna Eva Marija Schwab von Lichtenberg, su¬ 
pruga Valerijana Moscona, pristalica luteranizma, 
koja je g. 1674. umrla kao exulantica u Niirnbergu. 
No ona nije imala nikakove vlasti u Sevnici. Za 
cijelo spomenuti slavenski napisi dali su povoda, 
da se ova kapelica držala nekoć luteranskom. I to 
je možda god. 1809.—1911. doprinijalo, da se ta 
prostorija udesila za vinski podrum. Nikakovi do¬ 
kumentarni dokazi ne mogu ustaliti pučku tu pre¬ 
daju, niti za vrijeme reformacije niti proturefor- 
macije. Dakle taj naziv »Luterova klet« je niknuo 
bez realne podloge u duši naroda, i tako postao 
tradicijom.*) 

Niže ove zgrade diže se okrugli toranj, zacijelo 
ostanak gradskih utvrda. I ovaj toranj zovu »Lu- 
terov turen«. 

Nekoć s gospoštijom gornjo-sevničkom spo¬ 
jeno imanje i grad Raštanj (Reichenstein), nije više 
integralni dio rečene gospoštije, a razvaline toga 
grada u posjedu su nekoga seljaka. 

Već za Rimljana zacijelo je u Sevnici opstajala 
kolonija, koja je stajala uz ili nedaleko ceste, koja 
je Aemonu (Ljubljanu) spajala preko Audantonije 
(Sćitarjevo) sa Sisciom (Siskom). To nam utvrđuju 
mnogi rimski predmeti nađeni u Sevnici i okolini. 
U samoj Sevnici nađeno je rimskih novaca, a 
g. 1840. prigodom čišćenja Save naišlo se na 
rimsku mosnu branu, gdje je nađeno i rimskih no¬ 
vaca. God. 1811. nađeno je u općini Podverh ne¬ 
daleko Sevnice na mjestu, koje narod zove »Haj- 
dovska hiša«, raznih temelja zgrada i jedan rim¬ 
ski sarkofag, sastojeći od dviju dijelova, koji nijesu 
prvobitno zajedno spadali. Napis odaje, da je taj 
sarkofag dao sačiniti Maronije Marcellin, dekurij 
celjski, za sebe i sina si Maronija Martina i Maro- 
nija Marcellijana. Na sarkofagu bio je bas-relief. 
To na jednom dijelu, a na drugom dijelu bio je ta¬ 
kođer napis, koji veli, da ga je dao načiniti To- 
rinus Avitianus za se i ženu Viktorinu i t. d. Skul- 

x ) Luschin: Der sogenannte Lutterische Keller in Ober- 
Lichtenwald. Mittheilungen d. k. k. Central Commision 
U. F. VIII. 

ptura nagoviješta doba pada rimske umjetnosti. 
Bilo je tu unutra još i lubanja i kostiju. Te starine 
odaslao je Handl, vlasnik grada Sevnice gradačkom 
Joanneumu (štajerskom zem. muzeju). Tako se 
našlo rimskih novaca i u Vranju, pak i u nešto 
udaljenijem selu Loki, gdje ima uz rimske neke 
uspomene i mnogo sredovječnih spomenika. 2 ) I 
kod ulaza u sevnički grad uzidan je jedan rimski 
spomenik iste provenience, koji smo već spo¬ 
menuli. 

Svakako je Sevnica već za seobe Slovenaca i 
Hrvata naseljena slovenskim naseljenicima, koje 
je ondje i položaj i valjda cvijetuća rimska na- 
selbina privukla. Iz ove najstarije slovenske pe¬ 
riode nemamo gotovo nikakovih vijesti o Sevnici, 
naročito ne iz vremena dobe slovenačkih slo- 

2 ) Suppantschitsch: Ausflug von Cilli nach Lichtenvvald 
1918. — Schulkronik d. Lichtenwald. 


bodnih knezova. Sva je prilika, da je Sevnica u to 
vrijeme spadala vojvodi Privinu, koji je stolovao 
u Celju i sagradio mnoge crkve i samostane po 
svojoj kneževini. Ove je posvetio salcburški nad¬ 
biskup (treći po redu) Luprand, koji je u tom 
kraju postavio i pobožnoga biskupa Osvalda. Tad 
je već slovenačka zemlja bila u vlasti franačkih 
gospodara, koji su skršili ili znatno ograničili vlast 
i slobodu slovenačkih vojvoda. Bila je tad, vele, 
u Sevnici tek neznatna ribarska naseobina. 

Car Ljudevit, Nijemac, unuk cara Karla Veli¬ 
koga, darovao je g. 859. gradove Sevnicu i Brešce 
sa svim njihovim tvrđavama zaslužnom po crkvu 
salcburškom nadbiskupu Luiprandu. Darovnica 
veli, da je Sevnica u Kranjskoj i na rijeci Ipusi. 3 ) 

(Nastavit će se.) 

3 ) Annales ducatus styrial I. 331. — chronik d. Benedikt. 
Klosters zu St. Peter in Salzburg I. 88. Kleinmayr; Juvavia. 


NOVA SLIKA ATOMA 


Napisao DR. OTON KUČERA. 
(Nastavak) 


E će biti na odmet ovaj primjer o vje¬ 
rojatnosti dogođaja. S dvije kocke 
mogu izbaciti sve vrijednosti od 2 oka 
do 12 njih. No uz jednaka svojstva 
kocaka veoma ću rijetko izbaciti te dvije skrajne 
vrijednosti, najčešće će se pokazati kod kockanja 
neka posve određena srednja vrijednost i ta je 
7 oka, jer broj 7 izlazi kod ovih 6 povoljnih raspo¬ 
reda: 1+6, 2+5, 3+4, 4+3, 5+2 i 6+1, dok na 
pr. broj 3 ili 11 ne može da se izbaci nego s dva 
povoljna rasporeda 1+2 i 2+1 za broj 3 ili pak 
5+6 i 6+5 za broj 11.* Tako će i kod molekula 
u onom 1 cm 3 uzduha prevladati u određenom času 
neka srednja brzina, premda nema sumnje, 
da su u tom času brzine pojedinih molekula vrlo 
različne, a i isti molekul od časa do časa poradi 
čestih israzova zastalno mijenja svoju brzinu. A 
ta srednja brzina molekula baš odlučuje, pored 
broja njihova, o tlaku plina na stijenu, pa se iz 
poznatoga i izmjerenoga tlaka dade izračunati 
srednja brzina molekula. I taj račun dade 
fizičarima neočekivan rezultat: srednje su brzine 
molekula u različnih plinova veoma različne, u 
lakših su veće, u težih znatno manje; neovisne su 
o tlaku, ali se uvećavaju većom temperaturom. 

Za čudo su brzine u svih plinova veoma velike. 

Isporedi o tom krasnu knjigu, što ju je izdalo naše 
veoma zaslužno Hrvatsko prirodoslovno društvo u Zagrebu: 
B o r e 1, Slučaj. Zagreb 1921. 


Evo ih nekoliko kod temperature od 0° C: u z d u h 
447 metara u sekundi, vodik 1692 m/isek., ug¬ 
ljična kiselina 362 m/sek. A to znači: kad 
bi molekul uzduha mogao jednu čitavu sekundu 
slobodno letjeti, on bi prevalio put od 447 metara 
— on leti brzinom topovskoga zrna! 

No kako je broj molekula i u 1 cm 3 golem, nema 
ni govora, da bi on mogao slobodno letjeti niti 1 
milijuntinu sekunde: zasebični srazovi s drugim 
molekulima i sa stijenama posude vanređno skra¬ 
ćuju slobodni njegov put: molekuli usprkos svojoj 
velikoj brzini ostaju sveudilj gotovo na istom mje¬ 
stu. No i ti sitni slobodni putići bit će u istoga mo¬ 
lekula od časa do časa različni, a opet će u istom 
času za sve molekule ti putići biti veoma različni. 
No i tu prevladava kao i kod brzine neka sred- 
n j a dužina puta, a ta utječe odlučno na neke 
druge pojave na pr. prelaženje topline u plinu 
i na trenje u njem. Što veća srednja brzina moleku¬ 
la, to brži prelaz topline u njem. Mjereći dakle 
pomnjivo prelaženje topline u plinu (a slično i tre¬ 
nje u njem) možemo odrediti, kolika je srednja du¬ 
žina puta u molekula, premda mi tih molekula ne 
vidimo. Izlaze dakako veoma malene dužine. Ovi¬ 
sne su o gustoći, dakle o tlaku plina: što rastanje- 
niji plin, to je veća srednja dužina puta. Tim putem 
nađoše fizičari na pr. ove brojeve: uz tlak od 1 
atmosfere (t. j. tlak od 76 cm visokog stupca žive) 
je: 

srednja duž. puta za 

u 11 ii ii 

u ii ii ii 

ii ii u ii 


uzduh . . . . = 0*96.IO' 5 * cm 

vodik . . . . = 1 78.IO -5 cm 

kisik.= 1-03.IO' 5 cm 

uglj. kiselinu = 0*63.IO' 5 cm 


Ako ih bliže pogledamo, razabiremo, da je kod 
uzduha srednja dužina puta jedva 1 đesettisućina 
od 1 milimetra (= desetina 1 mikrona) za vodik 
je gotovo dvostruka, a za ugljičnu kiselinu samo 6 
desetina toga broja. 

Prodrijesmo eno ponešto bar u bajni, nevidljivi 
mikrokozam jednoga kubičnoga centimetra plina: 
znamo brzinu molekula i putove njihove. I sada 
bijaše samo još korak dva do najvažnijih im tajni! 
Kojega su oblika molekuli i atomi, toga ne znamo. 
Svakako je najjednostavnije uzeti, da su atomi 
sićušne mase kugi ovita oblika, a molekuli bili bi 
prema tomu jako tijesno slaganje dviju ili više ta¬ 
kovih sićušnih kuglica od iste tvari ili od različnih 
tvari. Niču smjela zaista pitanja: kolikibimo- 
g 1 i biti polumjeri tih sićušnih kugli- 
c a i k o 1 i k o i h j e (bar otprilike) u 1 c m 3 p 1 i n a 
uz obični tlak od 1 atmosfere? I na ta 
smjela pitanja imamo danas od strane fizičara pri¬ 
lično pouzdane odgovore! Neprolazna je zasluga 
Nijemca iz Češke Josipa Loschmidta, pro¬ 
fesora fizike na bečkom sveučilištu, moga nezabo¬ 
ravnoga učitelja, da je g. 1865. prvi pokazao put, 
kojim se i ta dva pitanja mogu riješiti s pomoću gore 
dobivenih rezultata o srednjoj brzini i srednjoj du¬ 
žini puta molekula. Da ponovimo njegovo umovanje 
Kada se plin ohlađivanjem ili velikim tlakom pre¬ 
tvori u tekućinu ili čak u čvrsto tijelo, svakako 
su mu se molekuli jedan uz drugi tako tijesno na- 
slagali, koliko to uopće može da bude, a da se ipak 
nisu splinuli u jednu cjelinu (pomislimo na sar¬ 
dine stisnute u kutiji!). Obujam, što u tom stanju 
zapremaju, bit će dakle otprilike pravi obujam 
svih molekula zajedno. To je i uzrok, da je gustoća 
svake tvari u tekućem i čvrstom stanju tako gole¬ 
ma spram njezine gustoće u plinovitu stanju (kod 
kisika na pr. 1.249 prema 0.00143 u plinovitu sta¬ 
nju!). Kada su kuglice molekula tako tijesno na¬ 
slagane, moralo bi se središte svake kuglice 
za svoj vlastiti polumjer pomaknuti, da se ono 
dotakne drugoga molekula. Kada su pak u plino¬ 
vitu stanju, moralo bi se središte pomaknuti za 
srednju dužinu puta, dok se takne drugoga mole¬ 
kula. I bez velikoga računanja razabiremo dakle, 


Da se ne piše velik broj nula, običaj je u novije doba 
pisati: 10 2 - 100; 10 3 — 1000; 10 5 — 100.000; IO 0 = mili¬ 
jun; 10 9 — 1 milijarda; IO 12 — 1 bilijun i t. d. — Isto tako: 


10-2 __ ii 10-3 
— /100» 

bilijuntina i t. d. 


ioo» AV/ — Vi 


1CH 


= V, 


000 * 000 ' 


IO -12 — jedna 


da će omjer između polumjera molekula i srednje¬ 
ga puta jednak biti omjeru obih gustoća tvari (r : p 
= 0.001 : 1.249 u kisiku). Znam li srednji put mo¬ 
lekula i omjer gustoća, mogu polumjer r izraču¬ 
nati. Za kisik na pr. izlazi, ako se sjetimo, da je 
srednji put u njega p = 1:03.IO -5 cm, da je u njega 
polumjer molekula otprilike = 0:0011.1:03.IO* 5 , a 
to daje r 1:13. IO' 8 centimetara. To znači, da je po¬ 
lumjer toga molekula broj, koji ću dobiti, ako raz¬ 
dijelim 1:13 sa 100 milijuna! O tako sitnoj dužini 
nemamo nikakva pojma. Da shvaćanju pomogne¬ 
mo, upotrijebit ćemo poređenje. Premjer se mole¬ 
kula odnosi prema premjeru olovne sačme kao 
premjer jedne bove na moru prema premjeru či¬ 
tave Zemlje! 

Ovako nađoše ovu zanimljivu tablicu: 


Ime tvari 

Polumjer 

1 molekula 

Vodik. 

. . . 100.10- 8 

centimetara 

Helij. 

. . . 0-85. „ 

ii 

Dušik. 

. . . 1-35. „ 

ii 

Kisik .... 

. . . . 1-30. „ 

ii 

Argon .... 

. . . . 1-35. „ 

ii 

Klor. 

. . . . 2 00. „ 

ii 

Živa. 

. . . . 1-40. „ 

ii 

Eter. 

. . . . 3-40. „ 

u 


Ako ovi brojevi i nisu na dlaku točni, svakako 
smijemo reći, da se polumjer svih tih molekula vr- 
ze oko jedne stomilijuntine 1 centi¬ 
metra. Kod tvari jednoatomnih (argon, živa) 
to je ujedno i polumjer njihovih atoma. Kod mole¬ 
kula dvoatomnih (vodik, kisik i t. d.) bit će polu¬ 
mjeri atoma negdje oko polovine broja za molekul. 
Svakako treba uzeti, da je polumjer atoma du¬ 
žina, koja ide u red 1 stomilijuntine 
jednoga centimetra ili jedne deset- 
milijuntine 1 milimetra. U novije je doba 
fizika radi drugih potreba svojih morala uvesti za 
mjerenje najmanjih dužina 1 milijuntinu milimetra 
i dala je toj presitnoj dužini ime »1 m i 1 i m i- 
kron« (1 fi k u '). Prema tomu bi polumjer atoma 
bio oko 1 desetine milimikrona. U različnih su ato¬ 
ma ti polumjeri doduše različni, ali se ipak svi vrzu 
oko IO -8 centimetara. Prema tomu je daljina dvaju 
molekula poprijeko otprilike 30 do 40 puta veća 
od polumjera molekula. — Sada pak možemo raz¬ 
mjerno lako pristupiti i drugom pitanju o broju 
molekula u 1 cm 3 uz obični tlak od jedne atmosfere. 
Sjetimo li se naime, da su molekuli u plinovitu 
stanju razdaleki za srednju dužinu puta, smijemo 
zaključiti, da se u cilindričnom prostoru, koji 1 mo¬ 
lekul preleti, dok udari o drugi, svagda nalazi sa¬ 
mo po 1 molekul. 

(Nastavit će se.) 

NAŠE SLIKE 

Zora pl. Preradović. Kćerka Petra Preradovića poznata 
je u našoj javnosti kao vrsna slikarica, koja sujete* svojim 
radovima traži redovno u prirodnim krasotama i biljnom 
svijetu. Svojim akvarelima, gvache i uljenim slikama javlja 
se redovno već kroz više godina u Ullrichovu salonu i pri¬ 
bavila si svojim solidnim radovima simpatije svih onih, koji 
znadu i umiju cijeniti vrijednost umijeća. I sada krajem pro¬ 
sinca i početkom siječnja priredila je lijepu i po broju izlo¬ 
žaka jaku izložbu svojih slika, u kojoj nam iz svoga punog 
ženskog osjećajnoga srca priča o ljepotama sunčanoga 
dana, o krasotama rascvalih jorgovana, o zračnim vidicima 
slikovitih krajeva — sve na svoj osebujan način. 

Za prikazivanje takove vrsti hoće se osobite finoće i 
tankoćutnosti, da se uzmogne višeput naoko posve ne¬ 
znatnim sujetom probuditi u gledalaca iskreni interes. Onaj 
život cvijeća i bujno šarenilo boja daje svim njenim rado¬ 
vima nešto toplo, nešto što privlači, neko pjesničko na¬ 
dahnuće. U tomu je g. Preradović prava kćerka svojega 
velikog oca pjesnika, koji je i u najcrnjim svojim danima 
gledao samo cvijeće i trake sunca, što probijaju kroz 
tminu. 

Simpatije, koje gđa Preradović među prijateljima svo¬ 
jega umijeća uživa, iskazivale su joj se na taj način, da je 
od izloženih slika vrlo velik broj otkupljen, što će biti 
autorici opet poticaj za daljnji rad. 

KNJIŽEVNOST 

»Knjige ljubavi«. Nema sumnje, da mladež muška i žen¬ 
ska, koja čini i kod drugih naroda, a i kod nas najveći po¬ 
stotak čitača knjiga, najradije posiže za knjigama, u kojima 
se govori o ljubavi. I naši su najpoznatiji pisci sva svoja 
historijska i socijalna djela i veće i manje koncepcije za¬ 
činila ljubavnim epizodama računajući, da će baš time pri¬ 
vući publiku. Sjetimo se samo našega Šenoe, koji je kod nas 
stvorio publiku, koja čita knjige, pa ćemo se uvjeriti, da 
je i on tako činio. U razvoju pojedinih epizoda i momenata 
ljubavnih priča pruža se piscu nepregledno polje psihologij¬ 
skoga razmatranja, njim se u svakog čovjeka oživljava 
proljeće života — mladosti, koje nalazi baš u tim 
epizodama nešto svojega, što ga onda privlači. I narodna i 
umjetna književnost i naša i strana puna je tih ljubavnih 
motiva, koji se provlače kroz sve njezine tvorevine u naj- 
različitijim formama i fazama, pa pružaju svojim zapleta¬ 
jima, šarenilom i raznolikošću uvijek neku svježinu i bude 
interes. 

Pod napisom »Knjiga ljubavi« pokrenula je »Narodna 
knjižnica« posebnu biblioteku, u kojoj su dosada izašle tri 
knjige: Apulejeva antikna priča o Amoru i Psihi, 
Tusenove arapske pjesme u prozi »B a š t a milova¬ 


nja i Prevostova čuvena »Ženska pisma«. Te će 
knjige bez sumnje naći obilno čitača. Kako čujemo, sprema 
ista biblioteka još neke knjige iste sadržine, koje će u 
najskorije vrijeme ugledati svijet. 

Ako igdje, onda je kod knjiga takove sadržine nuždan 
oprez i estetski izbor, da se ne skrene s pravoga puta. 
To je tim nužnije, jer je publika za te knjige, kako je na¬ 
prijed rečeno, u prvom redu mladež. 

UMJETNOST 

Božidar Širola: Popevke. — Stihovi Dragutina M. 
Domjamca. — Izvanredno izdanje »Matice hrvatske«. Za¬ 
greb, 1922. 

»Matica hrvatska« osvježuje lagano svoja izdanja, koja 
su zbog teških ratnih i poratnih prilika i klonula, novim 
pothvatima, među koje pripada iz prošle godine i ova glaz¬ 
bena njezina edicija — nastavak nekadašnjih, iz boljih vre¬ 
mena. U prijatnoj kitici od šest pjesama susrest će možda 
gdjetko iz naše glazbene publike koju poznatu mu kompo¬ 
ziciju, a gdjetko iz literarnih čitalačkih krugova poznate 
intimne stihove prvaka lirika tople naše kajkavštine. No 
uglavnom će, naročito izvan Zagreba, »Popevke« biti nove 
i nad svaku sumnju simpatično primljene. 

Dva se srodna duha tu nađoše oko istoga posla: jedna 
tradicijom i literarnom kulturom protančana pjesnička duša 
i jedna izgrađena muzikalna ličnost, koja svojom posvjedo- 
čenom vrsnoćom, da se iskreno uživljava u različne mu¬ 
zičke načine izražavanja, i ovdje izlazi pred nas s iskreno 
proživljenom poezijom Domjanićeva milieua gdje »nikoga 
ni, neg bezeg kaj cvete, diši i muči«, »metulji letiju, kak 
živi su cvet«, njegovih ugođaja za »temne noćke« i duvanja 
»vetra zgorca«. Nije gotovo ni potrebno isticati harmoniju 
između jedne i druge strane, koju tek gdješto pomuti malen 
nesklad: između prosta i naivna ugođaja pjesnikova i za¬ 
mršenijega shvaćanja njegova na strani muzičke obradbe. 
No i to tek na časove, gotovo kao potrebna disharmonija, 
da se još življe istaknu sve ljepote ovoga ciklusa. 

Listajući »Popevke« čovjek se i nehotice zaustavlja po 
nekoliko puta uz »Proletnu« (»Njiše se trusi se macica«), 
jednostavne glazbene arhitektonike, punu prpošne životne 
draži, pa malo dalje o »Veter zgorec«, prigušenu slutnju 
tragike iz crnih ratnih dana, sprovedenu promišljenom dra¬ 
matičnom interpretacijom skladateljevom, da se i ne spo¬ 
minju ostale četiri svaka sa svojim individualnim odlikama 
(»Noć«, »Popevka«, »V senokošah«, »Puna je cveta 
akacija«). 

Hrvatsko kazalište. Dne 2. o. mj. proslavilo je naše ka¬ 
zalište 55-godišnjicu umjetničkog djelovanja gđe M. Strozzi 
s Vojnovićevom Dubrovačkom trilogijom. Poslije drugoga 
čina pozdravili su slavljenu nam umjetnicu povjerenik za 

prosvjetu i vjere dr. S. Bosanac, intendant g. Benešić, g. 
Freudenreich i drugi još štovatelji dične svečarice. Uz 
toplinu izrečenih pozdrava odisalo je iz svih govornika i 
duboko poštovanje pred umjetnicom, koja je uz zamjernu 
visinu svoga priznatog djelovanja stajala ondje kao živi 
spomen velikih dana naše Talije, kada je naša kazališna 
umjetnost poprimila u svoje ruke stijeg hrvatske kulture 
kako je to sa simpatičkim priznanjem istaknuo i sam dr. 
Bosanac u svome pozdravu. U pohvalu služi kazališnoj 
upravi, što je prema riječima g. intendanta sama od sebe 
i proti volje gđe svečarice tom proslavom odala poštu i 
dičnoj umjetnici, a s njome i radu našega kazališta oko 
visoke dramatske umjetnosti. Brojno je općinstvo s oso¬ 
bitim simpatijama pozdravljalo umjetnicu. — Uz Petrovi- 
ćeva Rkaća i Stojandu, o kojima bi trebalo posebice istaći 
nekoliko misli s književne strane, — ističemo za sada ovdje 
osobitu igru g. Maričića u ulozi Jevrema Adamića, donijela 
je kazališna uprava u nedjelju 7. o. mj. pred nas opet jedan 
novitet. Bila je to predstava učenika glumačke škole, a 
za tu je izabran »Galeb«, komedija u četiri čina od A. P 
Čehova, u prijevodu M. pl. Marekovića. Samo djelo zaslu¬ 
žuje posebnu pažnju, ako i nosi na sebi već općenito ne¬ 
kako poznati značaj Čehovljevih radova. S psihološke 
strane uvijek zanimljiv, s nekom manje više isticanom re¬ 
zignacijom radi promašena ili bar nepotpuno prohujala 
života, a pri tom iskustvom prožeti poznavalac ljudske duše 
i to više s melankolične strane nije Čehov u »Galebu« s ob¬ 
zirom na tehničku stranu i valjanu obrazložbu pojedinih 
prizora ipak posve uspio. Tako zadnji čin ne daje dovoljno 
jamstva za vjerojatnost boravka Nine Zarječnaje u okolini 
dvorca Irine Arkadine, ali se kod Čehova napose i ne radi 
toliko o tome, koliko o zadnjoj svrsi i zadaći samoga djela. 
Za nas je međutim zanimljivije to, što je ta drama dana u 
ruke učenicima glumačke škole. Pa kakogod smo u prošloj 
sezoni bili s glumačkom školom upravo zadovoljni s uspjelim 
»Gaudeamus«, tako ovaj put radi koristi samoga glumačkog 
podmlatka moramo požaliti neuspjeh ovoga pokusa. Može 
biti da je u pojedincima od tih učenika i talenta, ali se kod 
te predstave nikako to nije dalo opaziti, jer smo dobili 
dojam, da je kod cijele stvari bilo nedostatne vježbe: po 
neki od njih (g. B. Metelka) nisu znali ni hodati po pozor¬ 
nici. Ipak im valja priznati očitu dobru volju, koja će 
možda kasnije donijeti ploda. Gđice Herak i Humi bile su 
prosječno dobre. 

BILJEŠKE 

Naše knjižarske prilike. U nas knjižarstvo nije još ni 
izdaleka onako razvijeno, kako bi trebalo i kako je u 
drugim prosvijetljenim evropskim državama. To znači dru¬ 
gim riječima, da kod nas još ne postoji ona sigurna veza 
između književnika i publike, koja se za procvat knjiže¬ 
vnosti traži. Ako naime uzmemo u obzir, da je u književnom 
životu pojedinog naroda publika bitni faktor, i da bez nje 
nema književnosti opravdanoga opstanka, onda je jasno 
da je za razvoj naše književnosti velika šteta, što naše 
knjižarstvo nije onako razvijeno, kako bismo željeli. Pisci 
pišu svoja djela za publiku, a publici moraju nakladnici i 
knjižari utisnuti knjigu u ruke — oni su prema tome neki 
forum, koji odgovara za ono, što publika pod imenom 
književnosti prima. Da dakle ti nakladnici uzmognu knji¬ 
ževne produkte što savjesnije širiti u publici, obrazovala 
su se i kod nas i kod drugih naroda razna društva, kojima 
je glavni zadatak, da izdaju na svijet knjige i da ih šire 
Time ta društva pomažu u jednu ruku književnike, a u 


drugu publiku. Prvima pomažu kod izdavanja djela, a dru¬ 
gima opet kod izbora lektire. 

Kod modernih i velikih evropskih naroda imade i pri¬ 
vatnih, skroz trgovačkih poduzeća, koja izdavaju na svijet 
knjige, ali su ta poduzeća tako solidna, da već njihovo ime 
na knjizi jamči za valjanost knjige. U nas još takovih pri¬ 
vatnih poduzeća nažalost nema. Do pred rat bila su kod 
nas poznata nakladna društva Matica Hrvatska, Društvo 
sv. Jeronima i Društvo hrvat, književnika — u svemu dakle 
tri društva, koja su već svojom firmom jamčila za kvali¬ 
tetu knjige. 

Rat je i naš kulturni i društveni život u mnogome pro¬ 
mijenio, dakako na gore. Danas vidimo, da je kod nas re¬ 
lativno nastala hiperprodukcija knjiga. To znači drugim ri¬ 
ječima, da se knjige mnogo traže i mnogo kupuju. Pa ipak 
u toj hiperprodukciji knjiga opažamo vrlo značajnih 
pojava. Opažamo naime, da su sva tri spomenuta društva, 
koja su u normalnim prilikama vodila brigu o tome, da 
svi slojevi našega naroda dobe u ruke trijezno i zdravo 
zabavno štivo, gotovo posve prestala djelovati, i da u nas 
ne može biti ni govora o kakovoj hiperprodukciji književnih 
radova. Društvo je hrvatskih književnika uopće prestalo s 
izdavanjem edicija, a ostala dva društva reducirala su svoja 
izdanja na minimum. S druge opet strane vidimo, da ovih 
posljednjih desetak godina nemamo gotovo niti jednoga 
pisca, koji bi se kvalitetom i kvantitetom svojih književnih 
radova izdigao iznad poprečnog nivoa književnika, koji su 
se u to vrijeme pojavili. Kroz sve to vrijeme uspjelo je 
jedino upravi »Zabavne biblioteke«, da je postala popu¬ 
larna i da je svratila na sebe toliko pažnje, da je ona 
danas bez sumnje naš najjači nakladnik, ali samo u prije¬ 
vodima. Ta je biblioteka izdala dosada u svemu tri origi¬ 
nalna domaća djela. 

Uzroke svim tim pojavama nije teško naći. Prije rata 
sastojala se književna publika uglavnom od profesora, 
učitelja, činovnika i đaka. Sva ta publika danas ne može 
pratiti svu našu književnu produkciju s razloga, jer su 
knjige skupe, pa ona nema za njih novaca. Kod toga ne 
treba smetnuti s uma, da je ta publika kritički primala te 
knjige, estetski ih procjenjivala i nije se zadovoljavala sva¬ 
čim. Danas je došla druga publika. Možemo mirne duše reći, 
publika, koja nema toliko kritičnog prosuđivanja, koja traži 
samo momentani efekt, užitak, a ne pazi na estetsku, 
etičku i uzgojnu stranu literature. Privatni nakladnici, koji 
stvar prosuđuju jedino s trgovačkoga gledišta, ugađaju pu¬ 
blici i izdaju u velikoj količini djela često vrlo problema¬ 
tične vrijednosti. Pa kako nemaju originalnih radova, po- 
sižu za prijevodima. Zato i vidimo, da je u posljednjim go¬ 
dinama kod nas izdano neobično mnogo prijevoda, a nije 
se, kako je već rečeno, razvio ni jedan jači i plodniji knji¬ 
ževni talenat. Po tome se dakle vidi, da veliki broj knjiga, 
koji se kod nas izdaje, nije još dokaz našega književnoga 
napredovanja. 

Knjižarstvo ne smije biti obična trgovina. Ono mora 
biti vez između pisca i publike. Ono mora odgojiti i jedne 
i druge. Ako k tome dođe i ozbiljna kritika, koja je kod 
nas također u posljednje vrijeme potpuno zatajila, onda je 
tek udaren čvrst temelj jakom i zdravom procvatu knji¬ 
ževnosti, koja će onda biti i vodiljom i odgojiteljicom na¬ 
roda. A da to bude moguće, mora knjiga bez sumnje prije 
nego prodre u najšire slojeve, proći ljude, koji imadu estet¬ 
skog razumijevanja i prosuđivanja, pa onda i ljubavi i za 
knjigu i za publiku, kojoj je namijenjena, a i za književnike, 
od kojih dolazi. 


Izdavači i vlasnici: Dragutin Nemet i drugovi. 


Tisak »Tipografije« d. d., Zagreb. 

Očusima uvadjanje eleMiižne rasvjefe. kumiti »ronila. Me fona. tnSta - 
faci je mlinova, te uredjafa viastitifk pogona i prenosa sile. — 9opravtia 
sve maH elektromotora i inih električnih aparata itd. 


Zahtijevajte cjenik 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz: 



2>roćedje, Zaćre6, Jlica 3% 


ŠEŠIRI 



INDUSTRIJA ŽELJEZNE ROBE D. D. 



ZAGREB 

Pctrinjtk* ulica 3 
Telefon 7-43 



Proizvo i: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznu drugu željeznu robu« 
Cijene vrlo umjerene, a izvedba solidna i brza. 23 





prodate naUcfflidje 

I 6 NAIZ HAflN 

ZABREB. ILICA 54 





11 


HUGO F1ESCH, ZAGREB 


. 

• ' 


1 UCA BROJ 49 

preporuča svoje bogato skladište svakovrsnog 

muškog fi dfežjeć rublja 

uz umjerene cijene i solidnu podvorbu. 


















































Koncesionirana u kraljevini Srba, Hrvata i Slovenaca 


Glavno zastupstvo Zagreb, Trg I. br. 15 . 

Post pretinac broj 186 , Telefon br. 42 , Brzojav „Oce&nio* 


i: Beograd Karadjordjeva ul. br* 95. 

Ljub jaaa Kolodvorska ul. 41 A, Bitolj, Kiriacou & Hadjioosta. 

Najveće parobrodarsko društvo na svijetu. 
Najbrža i najkraća veza u sve preko¬ 
oceanske krajeve. Parobrod , Majestic“ 
56.551 tona (najveći putnički parobrod 
na svijetu), ,,01ympic“ 46.439 tona, 
„Homeric" 34.092 tona. — Najmoder- 

niji ured ja j. — Smještaj svijuh putnika, 


dakle £ trećega razreda u kabinama. 


U Sjedinjene države sjeverne Amerike 
za 5 i pol dana preko mora. U Kana¬ 
du za 4 dana preko otvorenog mora. 




Tisak »Tipografija« đ, d., Zagreb. 

